► Ruski mediji: Ukrajinski reditelj Sencov prebačen u Moskvu\nUkrajinski reditelj Oleg Sencov, osuđen u Rusiji za planiranje terorističkih dela na Krimu, prebačen je u Moskvu iz kaznene kolonije u Autonomnoj oblasti Jamalo-Neneciji, rekao je danas jedan izvor upoznat sa situacijom, prenosi ruska agencija TASS.\nIzvor je rekao da je Sencov prebačen u Moskvu iz daleke arktičke kolonije da bi bio razmenjen. Međutim advokat Sencova Dmitrij Dinze rekao je za Taš da nije upoznat sa planovima o razmeni svog klijenta sa uhapšenim Rusima u Ukrajini.\nUkrajinski mediji prošle nedelje su javili da Kijev i Moskva nameravaju da izvrše razmenu zatvorenika.\nOva vest stigla je dan pošto je ukrajinski sud oslobodio iz zatvora ruskog novinara Kirila Višinskog, što je protumačeno kao signal da se dugoočekivana razmena zarobljenika sa Rusijom vraća na dnevni red. Ukrajinski sud je odlučio da Višinskog pusti na uslovnu slobodu posle više godnu dana provedenih u zatvoru.\nNjegovo puštanje se čini kao znak za početak razmene zarobljenika o kojoj se razgovara otkako je nekadašnji glumac Volodimir Zelenski u aprilu pobedio na predsedničkim izborima u Ukrajini.


Gradiska.com - Na pomolu nova skupštinska većina u Srpcu?!\n„Ja bi samo prokomentarisao da su odbornici DNS-a i SNS-a prepoznali identične programe rada u SNSD-u i SP-u i da su zato podržali glasanje prilikom važnijih odluka, te je očigledno da je Klub odbornika konačno obezbijedio potrebnu skupštinsku većinu” kaže predsjednik Kluba odbornika SNSD-a Krsto Čavor.\nNezadovoljni radom lokalne vlasti,Zoran Đukić i Ljubo Rakić odlučili su da uskrate podršku usvajanju pomenutih izvještaja. „Mi smo podržali opoziciju kako bi privukli više kapitalnih ulaganja u Srbac i da napravimo nešto bolje za ove građane“ smatra Rakić. „Niko od nas nije prešao u SNSD niti potpisao sporazum sa ovom partijom ali glasaćemo sa njima za odluke koje mogu donijeti dobrobit građanima Srpca” rekao je Zoran Đukić.\nU Narodnoj demokratskoj partiji ističu da je sve jasno, samo nije ozvaničeno. „Odbornici Zoran Đukić i Ljubo Rakić trebali su javno da potpišu koaliciju sa SNSD-om i SP-om ako žele da im se priklone, jer ovako stvaraju nedoumicu u javnosti ko zaista ima skupštinsku većinu, ovako je sve još uvijek neodređeno” kaže predsjednik Kluba odbornika NDP, Goran Ćosić.\nO novonastaloj situaciji u lokalnom parlamentu, načelnik Drago Ćirić nije želio mnogo govoriti. „Ne želim da to mnogo komentarišem, da li je skupštinska većina potpisana ili nije, u svakom slučaju radićemo po savjesti pa kako bude“\nNa prijedlog Kluba odbrnika SNSD-a i SP-a opozvano je rukovodstvo Centra za socijalni rad. Imenovani su novi članovi Upavnog odbora i vršilac dužnosti direktora Ljiljana Lazić.\nOdbornici su u nastavku 14. sjednice usvojili ovogodišnje programe rada: preduzeća „Vodovod“, Udruženja ratnih vojnih invalida, Opštinske organizacije porodica poginulih i zarobljenih boraca i nestalih civila RS i Saveza udruženja boraca Narodnooslobodilačkog rata Srbac.\nViše iz kategorije: « U Srpcu usvojeno privremeno finansiranje\tU Srpcu usvojen Izvještaj o procijenjenim štetama u majskim poplavama »


Greškom obračunati veliki računi za njive u Kikindi | Agromedia\nUTORAK, 28. FEBRUAR 2017\nPoljoprivrednicima u Kikindi proteklih dana stigla su rešenja o sklapanju vansudskog poravnanja državnog poljoprivrednog zemljišta uz prosečnu cenu zakupa u iznosima i do 30.000 evra. Pristigla rešenja odnose se na zaključke koje je usvojila Vlada u martu 2016. godine, prema kojima se lokalnim samoupravama preporučuje da se sa korisnicima državnog poljoprivrednog zemljišta koji se prijave do 1. maja sklopi vansudsko poravnanje, uz prosečnu cenu zakupa.\nUmesto rešenja prema kojem bi izmirili obaveze na osnovu najavljene prosečne cene zakupa, tačnije 191,4 evra po hektaru, proteklih dana na adrese kikindskih poljoprivrednika stigla su rešenja po kojima korišćenje državnih parcela treba da plate gotovo 1.100 evra po hektaru. To je izazvalo pravi revolt ratara i stočara.\nIako su prošle godine, poštujući preporuku i instrukcije, kikindski poljoprivrednici u predviđenom roku prijavili parcele i zatražili vansudsko poravnanje, sve ovo vreme od gradskih vlasti i nadležnih službi nisu dobili dodatna obaveštenja.\nPredmeti očigledno nisu na vreme prosleđeni, pa su i oni poljoprivrednici koji su prijavili površine izjednačeni sa takozvanim uzurpatorima državnog zemljišta. Nesporazum koji je nastao, što zbog kašnjenja samog postupka licitacije, što zbog izbora novog sastava gradske Komisije, ne sme i neće biti razlog zbog kojeg bi trpeli poljoprivrednici - kažu u kikindskoj gradskoj vlasti.\nResorni član Gradskog veća u Kikindi, Imre Kabok, kaže da od strane lokalne samouprave nije napravljena razlika i da se radi na tome da se greška otkloni.\nKako je najavljeno, predstavnici kikindske gradske vlasti obratiće se Ministarstvu i tražiti saglasnost da pristigla rešenja budu stavljena van snage.\nViše o ovoj temi pročitajte na sajtu RTV-a\nVansudsko poravnanje državnog poljoprivrednog zemljišta\nRačuni za njive\nVesti 31. jul 2017.\nSrpske oranice moći da kupuju stranci koji imaju prebivalište u našoj zemlji, i to samo do dva hektara...


Bocan-Harčenko Vučiću na srpskom: Čast mi je (video, foto) - Sputnjik Srbija\n09:42 22.07.2019 (osveženo 10:53 22.07.2019) Preuzmite kraći link\nHarčenko, koji važi za eksperta za Balkan obratio se predsedniku Vučiću na srpskom jeziku i rekao da mu je čast što može srpskom predsedniku da uruči akreditive.\nOn je istakao da želi da radi na daljem unapređenju saradnje Srbije i Rusije, a koja je već sada, istakao je — na izvanrednom nivou.\nNakon predaje akreditiva, usledio je sastanak predsednika Vučića i i novog ambasadora Rusije Harčenka, sa delegacijama.\nVučić je tom prilikom rekao da je izuzetna čast što je predsednik Ruske federacije Vladimir Putin doneo odluku da baš njega postavi za ambasadora u Srbiji.\n„To govori i o značaju koji Putin pridaje našoj zemlji, o našem prijateljstvu i o želji da dalje unapređujemo naše odnose. Imali smo dobre odnose sa prethodnim ambasadorom i negovaćemo još čvršće odnose sa Vama i sa Ruskom federacijom“, rekao je predsednik Srbije.\nVučić je istakao i da Srbija ima veoma bliske odnose sa Moskvom i da se toga ne stidi, već, naprotiv — ponosi.\n„Čini mi se da nije lako pronaći veliki broj zemalja koje vode nezavisno svoju spoljnu politiku“, dodao je Vučić.\nVučić je ukazao i da trgovinska razmena između naših zemalja stalno raste i izrazio je nadu da će biti još bolja u budućnosti.\nDolazak ruskog ambasadora u Palatu Srbija


Mnogi Poljaci nisu dočekali povratak slobode\nBiserka Rajčić nastavlja da nas fascinira novim izdanjima posvećenim Poljskoj i njenoj kulturi. U izdanju „Trećeg trga” objavljeno je njeno delo „Pisma iz Poljske”, kao obimna zbirka pisama-eseja, već treća u ovom obliku. Tekst „Krakovski dnevnik” (2000–2001) posvećen je Evi Novak, „Renesansni Krakov” Vesni Bašić, „Barok i sarmatizam” posvećen je Drašku Ređepu, „Mlada Poljska i secesija” Jelici Nedić... Ovo izdanje obogatili su i tekstovi o poljskom filmu, muzici, velikim pozorišnim festivalima, o ličnostima poput Česlava Miloša i Eve Lipske, opisi atmosfere književnih večeri. Kod „Trećeg trga” objavljena je i zbirka Rišarda Krinjickog „Magnetna tačka”, u prevodu Biserke Rajčić. Samo na osnovu jedne pesme shvaćena je misaona dubina ovog poljskog pesnika, izrečena u dahu: „Ne treba


Dodik: Savjet ministara BiH do 24. decembra, najkasnije do kraja godine | MONDOBA\nMilorad Dodik formiranje Savjeta ministara\n30. March, 16:19\nDodik: Savjet ministara BiH do 24. decembra, najkasnije do kraja godine 0 Podijeli Podijeli na facebook Podijeli na twitter Podijeli na viber Pošalji na mail\n13.12.2019. / 15:21 15:29\nAutori Brankica Spasenić mondo 13.12.2019. / 15:21 15:29\nPredsjednik SNSD-a i član Predsjedništva BiH iz RS Milorad Dodik danas je, nakon sjednice Izvršnog komiteta ove stranke, izrazio uvjerenje da Savjet ministara BiH može biti formiran do 24. decembra , a najkasnije do kraja ove godine.\nOn je istakao da je u ovom trenutku sve jasno, te da je “bošnjačka strana” definisala svoja imena, a da su to uradili i “srpska i hrvatska reprezentacija”.\n"Oni će već u ponedjeljak tražiti provjere, a nakon toga slijedi sjednica Zajedničke komisije. Vjerujemo da se sve može desiti do 24, a sigurno do kraja godine," rekao je Dodik.\nKomentarišući “raskol” u DNS-u, SNSD-ovom koalicionom partner, oko njihovog kandidata za mjesto ministra ljudska prava i izbjeglice BiH iz reda ostalih, Dodik je kazao da u toj stranci očigledno postoje turbulencije.\nDNS je na stranačkim organima za to mjesto predložio Draška Aćimovića, dok je poslanik u Predstavničkom domu BiH Nenad Nešić danas dostavio ime “svog” kandidata, a kako saznajemo u pitanju je Mlađan Božović.\n"Naši koalicioni partneri su imali mogućnosti da daju svoje kandidate. Očigledno da postoje turbulencije u DNS-u. U ovom trenutku imamo jednog njihovog kandidata, ali je jedan njihov poslanik, koji glasa u Predstavničkom domu, sada dostavio i svog kandidata," rekao je Dodik.\nMandatar za sastav Savjeta ministara BiH Zoran Tegeltija je naveo da će u ponedjeljak biti poznata sva imena, da će ona biti upućena na provjeru, ali da ostaje da se riješi ime kandidata iz DNS-a.\nŠta kaže Marko Pavić:\n"Očekujemo da do ponedjeljka utvrde jedistven prijedlog za kandidata iz reda ostalih, koji bi uključivao i stav Nenada Nešića, koji ima pravo glasa, kako bismo išli sa jedinstvenim stavom i sa devet glasova. SNSD je uradio sve da glasovi iz RS budu jedinstveni, a gubitak bilo kojeg pojedinca iz srpske reprezentacije, bi bio veliki gubitak," kazao je Tegeltija.\nPredsjednik SNSD-a Milorad Dodik je istakao da se na Izvršnom komitetu ove stranke danas razgovaralo o tri teme - budžetu RS i ekonomskoj politici, koji će biti razmatrani u ponedjeljak na sjednici Narodne skupštine RS, zatim formiranje vlasti na nivou BiH, te o "Pribeovom izvještaju".\nViši nezavisni pravni stručnjak Evropske unije Reinhard Pribe je Evropskoj komisiji, državama članicama EU i vlastima Bosne i Hercegovine predstavio glavne nalaze Izvještaja nezavisnih viših stučnjaka o pitanjima vladavine prave u Bosni i Hercegovini pod nazivom "Izvještaj stručnjaka o stanju vladavine prava u Bosni i Hercegovini" .\nSNSD je danas odbacio ovaj izvještaj, a Dodik tvrdi da ga niko nije tražio. On je ocijenio da se radi o "tendencioznom i politički motivisanom izvještaju."\n"To je pokušaj da se diskredituje Ustav BiH i ustavna prava RS i legalizuju nepravna ponašanja visokih predstavnika i njihove intervencije i da se Ustav tome prilagodi. SNSD to odbacuje i to ne može da bude osnova u razgovorima o reformi pravosuđa. Nikakvi navodi u formiranju Vrhovnog suda BiH ne dolaze u obzir," dodao je Dodik.\nKomentarišući budžet RS i ekonomskoj politici za 2020. godinu, Dodik je kazao da je glavni cilj neprestani rast, što je “obezbjeđeno i ovoj godini iako je bila izazovna i teška”. On je najavio i da je cilj da naredne godine prosječna plata bude 1.000 KM, a da najniža plata bude 520 maraka.\nGovoreći o ulaganjima u zdravstvenom sektoru, Dodik je najavio i početak rada Kardiohirurgije u Banjaluci, s obzirom na to da su ovi pacijenti iz RS do sada morali da se liječe u FBiH ili zemljama okruženja.\nMilorad Dodik SNSD Savjet ministara


Naslovna Fudbal Aron Van Bisaka u velikom problemu!\nFudbaler Mančester junajteda, Aron Van Bisaka, nalazi se u velikom problemu, a sve zbog skupocjenog automobila koji posjeduje, tačnije zbog njegove vožnje.\nNaime, “Dejli mejl” piše da bi Van Bisaka mogao da bude kažnjen služenjem zatvorske kazne i do šest mjeseci, jer je vozio u saobraćaju iako mu je prethodno to bilo zabranjeno.\nAron je jednom već bio isključen iz saobraćaja i to odlukom suda, pa je zbog toga ovaj prekršaj sada znatno ozbiljniji.\nKako se navodi, on se nije pojavio na sudu u petak i saslušanje je odloženo za septembar, a osim navedenih problema, engleski fudbaler je vozio automobil i bez osiguranja.\nBritanski mediji su otkrili da je tom prilikom vozio Lamborgini Urus, koji vrijedi i preko 200.000 eura, a očekuje se da će Van Bisaka na kraju biti kažnjen novčano ili obaveznim služnjem lokalnoj zajednici.\nPrethodni tekstPanter: “Očekujem da pobjeđujemo, da se zabavimo…”\nSljedeći tekstNuno Espirito nije siguran za Kejna!\nDrazen 20/08/21 20:59 At Petak, 20 Avgusta 2021, 20:59\nMeni ovo lici na bas veliko bahacenje ali sto je najgore nije jedini. Uvijek se nadje jos neki koji misli da mu se moze da radi sve i svasta.


Vučić: Razgovaraću sa Srbima sa Kosova o svakoj sitnici – Nadlanu.com\nVučić: Razgovaraću sa Srbima sa Kosova o svakoj sitnici\nObjavljeno 12. maja 2013. / 08:10:46\n“Razgovaraću sa svim predstavnicima Srba, i onima koji su legitimni i onima koji to nisu“, rekao je prvi potpredsednik Vlade u intervjuu Politici, uoči posete severu KiM.\n“Mislim da kažem šta jeste politika Srbije, da Kosovo nije nezavisno, da ga nismo i nećemo priznati, da kažem da samo Srbija zajednički sa svojim narodom može da napreduje, ali da, takođe, deo našeg naroda ne može bez svoje Srbije na bilo koji način da prosperira“, rekao je Vučić.\nOn je napomenuo da želi da razgovara “o svakoj sitnici” iz sporazuma, primetivši da neki predstavnici Srba s Kosova nisu čak ni pročitali tekst sporazuma.\n“Ako neki na ovo što smo uradili drugačije gledaju ja im ne zameram, ali neću da dozvolim da se neistinama služe oni koji su uradili mnogo toga lošeg za svoj narod, a danas bi nama da drže patriotske pridike“, izjavio je Vučih.\nNa pitanje kako dalje, ako dogovora ne bude, Vučić je rekao da represivnih mera neće biti.\nPostoji mogućnost da se sporazum primeni i bez nekih ljudi, napomenuo je on, podsetivši da vlada Srbije svakog trenutka može da smeni one koje je postavila i imenuje one koji će sporazum da sprovode. On je dodao da represivnih mera neće biti. “Mi želimo da razgovaramo“, naglasio je prvi potpredsedmnik vlade.\nVučić je napomenuo da će lokalnih izbora biti do kraja godine pa će se videti legitimitet svakoga, a posle izbora bi trebalo da bude formirana Zajednica srpskih opština gde bi bili legitimni predstavnici srpskog naroda u opštinama gde Srbi čine većinu.\nVučić nije sporio da je održavanje izbora po kosovskim zakonima “najteži i najbolniji ustupak” koji Srbi prihvataju.\nOn je, međutim, dodao da ima i mnogo bolnih stvari koje će Albanci morati da “progutaju”, koje oni danas pokušavaju da izbegnu na svaki mogući način kroz implementacione planove, kakve su prihvatanje regionalnog komandanta, od toga da će na severu na sto policajaca biti 98 srpskih, do toga da će Srbija finansirati i zdravstvo, i prosvetu, i ekonomski razvoj, i prostorno planiranje.\n“I da će Zajednica srpskih opština, ne samo kroz Evropsku povelju i kosovske zakone, imati puni nadzor nad tim, a Beograd finansirati“, rekao je Vučić.\nOn je naglasio i da je Beograd dobio pisane garancije, s potpisom generalnog sekretara NATO Andersa Fog Rasmusena, da kosovske bezbednosne snage neće moći da dolaze na sever Kosova.\nNa pitanje da li Srbi iz ustavno-pravnog okvira Srbije prelaze u ustavno-pravni okvir Kosova, Vučić kaže da “to baš i nije tako”, ocenivši da je to pojednostavljena slika, jer Srbija i dalje ne priznaje Kosovo.\n“Dakle, Srbija ne priznaje Kosovo niti će Kosovo dobiti stolicu u UN, niti išta slično“, naglasio je Vučih.\nUspeli smo da izgubimo rat 1999. godine, da izgubimo mnogo toga, ali smo uspeli upornošću i Srba sa severa, ali i južno od Ibra, da ostanu na svojim ognjištima i rekao bih pametnom politikom danas, da sačuvamo i ostvarimo mnogo više od onoga što bi mnogi želeli, dodao je prvi potpredsednik vlade.\n“Uvek je važno da se najpre obrate i da znaju da njihove interese najviše štiti Vlada Srbije. Njihov je posao da, pre svega, rade s Vladom Srbije, ali nemam ništa protiv da se obraćaju kome god misle da može da im pomogne. I ja ću razgovarati s gospodinom Putinom i s gospodinom Šojguom već za desetak dana. Rusija je uvek pružala podršku Srbiji, a mi tek čekamo rasprave o konačnom statusu Kosova. Videćemo šta će da bude po tom pitanju“, rekao je Vučić.\n“To će biti jedan od uslova za ulazak u EU, ali ne mislim da se to tiče pre svega Kosova. Ali, kada se pominje promena Ustava neko bi uvek rekao da time hoće da se ruši država. To nije naša namera, naša namera je da gradimo državu i to je gradimo ni iz čega, podižemo iz pepela“, rekao je Vučić.\nSrbija se, kaže on, nalazi na boljem putu nego što je to bilo ranije, posebno zbog ozbiljne borbe protiv korupcije i kriminala.\n“Danas ja moram da trpim zbog napada Miškovića po različitim novinama, od toga da slušam da mi je otac Fahri Musliu ili Fadilj Murići ili ne znam kako se već zove, do različitih drugih stvari. I to sve plaća Miroslav Mišković, a plaćaju i neki drugi, neki iz opozicije, neki iz Vlade. I misle da ja to ne znam”, rekao je Vučić.\nNa pitanje o lideru DSS Vojislavu Koštunici rekao je da poštuje Koštunicu.\n“Ja i dan danas mnogo više poštujem Koštunicu, ali ne poštujem neke druge ljude oko njega koji misle da mogu da koriste takvu vrstu politike“, rekao je Vučih, dodajući da bi neki ljudi trebalo dobro da razmisle kako i šta rade i kako se ponašaju.\nIzvor: Politika, Tanjug/B92


Ekonomski fakultet nudi pomoć privrednicima\npetak , 16 aprila 2021\n100 koristi КОКОSОVOG ulja\nSlovenija pomaže Srbiji u borbi protiv virusa korona\nRezultati prvog konkursa LFN – Nišlije žele da se aktiviraju\nPolovina programera u Srbiji rado preporučuje ovdašnje poslodavce\nZašto je internet marketing važniji nego ikad?\nNovinarka Jelena Stojković – Dobitnica priznanja „Cvet jednakosti“\nNapokon Korisna Debata – Vakcinacija je imperativ\n„San letnje noći“ u Oficirskom domu\nEvo koje su prednosti života u našem glavnom gradu\nVodopadi Velika i Mala Ripaljka – prvi spomenici prirode u Srbiji\nIzložba unikatno oslikanog tekstila Milene Anđelković u galeriji Art 55\nZa posetu logopedu nikada nije rano\nStefan Jović na otvorenom času košarke u Nišu\nOptimizujte svoj metabolizam uz planiranje obroka\nVlasinka i JP „Srbijašume“ posadili 500 stabala smrče u Leskovoj bari\nUkinuta vanredna situacija u Vlasotincu\nVlasotince – Čeka se nova isporuka vakcina\nPočetna/BIZNIS/Ekonomski fakultet nudi pomoć privrednicima\nSana Life 3. februara 2017.\tBIZNIS, KATEDRA Ostavite komentar\nEkonomski fakultet u Nišu, zajedno sa Regionalnom razvojnom agencijom „Jug“, poziva sve preduzetnike i vlasnike malih i srednjih preudzeća da do kraja meseca prijave koje probleme u poslovanju imaju. Privrednici iz cele zemlje, a pogotovo sa jugoistoka Srbije, mogu da računaju na stručnu pomoć profesora i studenata ovog fakulteta.\nDekan prof.dr Jadranka Đurović Todorović kaže da su ovu akciju nazvali DAR, odnosno „Doprinos akademaca razvoju“.\n“Činjenica je da je u ovim preduzećima jedna osoba zadužena za više oblasti, jer nemaju sredstva da angažuju veći broj radnika, pa zato ne može kvalitetno da obavi posao. Sve što ih muči iz oblasti ekonomije, počev odračunovodstva, marketinga, naplate, osvajanja tržišta, moći će da dobiju savet, odnosno konkretnu pomoć, kaže dekanica i dodaje da će njihove usluge biti besplatne.\n“Naš benefit će biti to što ćemo kao društveno odgovorna ustanova učestvovati u ekonomskom oporavku naše zemlje. Takođe, studenti će imati konkretne primere na kojima će raditi i to će im mnogo značiti za učenje i usavršavanje, navodi dekanica koja očekuje da će u početku priverdnici „biti sramežljivi“ ali da će pokušati da ih ohrabre i animiraju jer „nemaju šta da izgube a mogu dobiju bolje rezultate u poslovanju“.\nProkedan na nauku Marija Radosavljević kaže da će do kraja godine raspisati još jedna poziv i to septembra ove godine uoči početka jesenjeg semestra.\nNaše sagovornice ali i Ivan Mihajlović ispred RRA „Jug“ ističu da je ovo prvi primer saradnje nauke i privrede.\nNa teritoriji jugositoka Srbije aktivno je oko 30 hiljada preduzetnika i malih i srednjih preduzeća.\nOznakeDAR Ekonomski Fakultet Niš RRA\nPrethodni Niš vole i domaći i strani turisti\nSledeći Danas je Svetski dan borbe protiv raka\nŠoping-mol Delta Planet Niš otvara svoje vrate za posetioce i zvanično će početi da radi …\nNapokon Korisna Debata – Vakcinacija je imperativ 16. aprila 2021.\n100 koristi КОКОSОVOG ulja 16. aprila 2021.\nSlovenija pomaže Srbiji u borbi protiv virusa korona 16. aprila 2021.\nDELTA PLANET u Nišu počinje da radi 22.aprila 16. aprila 2021.\nJutarnji rituali za uspešan dan 16. aprila 2021.


VUČIĆ U 14 SATI SA TAKSISTIMA: Predsednik će razgovarati o prestanku blokade 35\t59\n19.12.2018. 14:32h 19.12.2018. 14:32h\nPredstavnici Vlade Srbije i turske građevinske kompanije Tašjapi danas su potpisali komercijalni ugovor za projektovanje i izgradnju prve deonice auto-puta Beograd-Sarajevo, od Sremske Rače do Kuzmina, vredan 250 miliona evra.\nMinistarka građevinarstva, saobraćaja i infrastrukture Srbije Zorana Mihajlović rekla je novinarima posle potpisivanja ugovora da će 2020. početi izgradnja auto-puta Beograd-Sarajevo.\n"Turska kompanija Tašjapi radiće na rekonstrukciji puta Novi Pazar-Tutin. Očekujemo da to čine u skladu sa ugovorom i na vreme, a sledeće godine ćemo potpisati i finansijski ugovor", kazala je Mihajlović.\nOna je ocenila da je izgradnja auto-puta između Srbije i Bosne i Hercegovine početak boljeg povezivanja dve države koji će omogućiti brži razvoj regiona.\n"Bez povezivanja nema stabilnosti regiona, bilo da su u pitanju auto-putevi, železnice ili neki drugi vidovi saobraćaja", rekla je Mihajlović.\n"Želimo da u budućnosti trgovinska razmena dostigne cifru od dve milijarde evra", kazala je Mihajlović i dodala da između Srbije i Turske postoje dobri ekonomski i bilateralni odnosi i "zajednički interes da se obe zemlje razvijaju u cilju stabilnosti regiona".\nMinistar transporta i trgovine Turske Mehmet Turhan kazao je da je projekat izgradnje auto-puta Beograd–Sarajevo jedan od najvažnijih infrastrukturnih projekata koji je značajan za razvoj trgovine i regionalno povezivanje zemalja.\n"Srbija je važan faktor stabilnosti u regionu i država sa kojom Turska ima odlične odnose. Nadam se da će potpisivanje ovog komercijalnog ugovora dati novu dimenziju našoj saradnji u oblasti telekomunikacije i saobraćaja", rekao je Turhan.\nMinistar trgovine, turizma i telekomunikacija Srbije Rasim Ljajić rekao je da je potpisivanje komercijalnog ugovora za izgradnju deonice auto-puta Beograd–Sarajevo rezultat uspešnih trilateralnih odnosa izmedju Srbije, Turske i Bosne i Hercegovine.\n"Srbija ima najveći obim spoljno-trgovinske razmene sa Bosnom i Hercegovinom, ali postoji ubedljivo najgora infrastruktura između dve zemlje. Zato je ovaj projekat značajan za njihovu ekonomiju", ocenio je Ljajić.\nMinistar je podsetio je Bosna i Hercegovina treće izvozno tržište za srpske proizvode i vrlo važan spoljno-trgovinski partner Srbije budući da se polovina trgovinske razmene Srbije sa zemljama članicama CEFTA sporazuma o slobodnoj trgovini odnosi na Bosnu i Hercegovinu.\n"Malo ko je verovao da će ovaj projekat ikada biti realizovan jer se radi o skupom i zahtevnom infrastrukturnom projektu koji je od izuzetne društvene i ekonomske važnosti", rekao je Ljajić.\nZorana Mihajlović je pre potpisivanja ugovora razgovarala sa ministrom transporta i trgovine Turske Mehmetom Turhanom o zajedničkim infrastrukturnim projektima i saradnji u oblasti drumskog i vazdušnog saobraćaja.\nauto-putTurska kompanijaTašjapiBeograd- Sarajevougovor


Šaponjić-Sočanac, Nelt: Kriminalni dvojac sa kormilarom\nBog uvek ima 51 odsto\nKada bivši policajci dođu u kontakt sa prljavim kapitalom, onda mora da nastane neki lom. To i jeste slučaj sa vlasnicima Nelta koji umesto domaćih oligarha obavljaju prljave poslove\nBiznismeni Nebojša Šaponjić i Ranko Sočanac nekada su bili kolege u policiji, a zatim su devedesetih zajahali povoljni talas privatizacije.\nSvoju osnovnu kompaniju Nelt Co. osnovali su 27. februara 1992. sa trgovinom kao glavnom delatnošću. Kao i većina drugih tajkuna koji nisu nosili gajbice, Šaponjić i Sočanac karijeru preduzetnika počinju švercom cigareta.\nZvanično, jedini vlasnik Nelta je kompanija Neregelia iz kiparskog grada Limasol. Po potrebi, međutim, Neregelia se pojavljuje i kao grčka kompanija, što je bio slučaj kod predstavljanja vlasnika novootvorenog lanca trgovina na malo, Corner shop.\nIsto tako, majka Neregelia ume da postane i ćerka svoje srpske ćerke, Nelta. U Crnoj Gori, na primer, zastupnik Nelta je - Neregelia. Istoj ovoj zamršenoj mreži pripadaju i Nelt BiH (nekadašnji Orbitko) i Nelt ST iz Makedonije.\nKo kome pije iz ruke\nKada je septembra 2007. bilo objavljeno da Nelt želi da kupi udeo od 25 odsto u TV Avali, tadašnji većinski vlasnik ove televizije Danko Đunić izjavio je: "Najbitnije mi je to što su ljudi iz Nelta moji prijatelji...". I zaista, na neki čudnovat način su poslovi ovih tajkuna isprepletani sa interesima "velikog brata" privatizacije, kako zovu Đunića.\nPošto je o Đuniću dosta pisano, objavićemo samo najvažnije detalje iz njegove biografije.\nRođen je 1949. godine, nekada davno je počeo u JIK banci, ali se to nigde u zvaničnim biografijama ne pominje. U vreme bivše vlasti od 1997. do 1998. bio je potpredsednik Savezne vlade i ministar za ekonomske odnose sa inostranstvom. Najpoznatiji je kao prvi čovek revizorsko-konsultantske kuće Dilojt, koja je bila privatizacioni savetnik u prodaji mnogih domaćih kompanija, a zajedno sa bivšim ministrom za privatizaciju Aleksandrom Vlahovićem suvlasnik je i Eki investmentsa, koji je kupio Novi dom.\nU vreme prodaje Telekoma Italijanima, Đunić je bio u vladi Mirka Marjanovića, mada se oko ovog posla više eksponirao jedan drugi ministar - Milan Beko, inače Đunićev zemljak i kum. Kasnije je u Italiji izbio skandal oko provizija plaćenih tadašnjim vlastodršcima iz Srbije, ali se nikada do kraja nije razjasnilo ko je koliko para pokupio. Đunićev Dilojt je početkom ovog veka prvo dao pozitivno mišljenje o radu najvećih srpskih banaka, a zatim se na nagovor Mlađana Dinkića predomislio, pokupio novu masnu proviziju i dao negativno mišljenje, koje je poslužilo kao motiv za gašenje tih banaka.\nDa bi oprao svoju biografiju ukaljanu saradnjom sa Miloševićem, Đunić preko Dilojta daje i procenu železare Sartid iz Smedereva, na osnovu koje su je Amerikanci kupili za bagatelnih 23 miliona dolara. U vezi sa Imlekom Dilojt je smislio način dokapitalizacije. Navodno je tada Đunić američkim zastupnicima američkog investicionog fonda Salford, zainteresovanim za kupovinu, rekao da je on bog u Srbiji, a da mu ministar za privatizaciju Aleksandar Vlahović - pije iz ruke.\nŠta je ko kome i iz čega pio, ne znamo, ali je Vlahović ubrzo postao Đunićev partner u Eki investmentu, preduzeću koje će se proslaviti pljačkanjem srpskih kompanija u privatizaciji. Obojica bivših ministara su u ovo preduzeće uneli po 100.000 evra, dok je treći suvlasnik, Dragan Lazarević, uložio 50.000 evra.\nOd početka devedesetih Đunić je bio u upravi sportskog društva Partizan, preko čijih je zavisnih preduzeća išlo obaranje cene Energoprojekt Holdinga kako bi ga Đunić i bratija (opet se pominjao Milan Beko) jeftino preuzeli.\nJedna od najgorih privatizacija u kojoj su učestvovali Đunić i Vlahović desila se 2006. kada je država prodala 70 odsto vlasništva nad Novim domom. U konzorcijumu koji je kupio Novi dom na početku su bila četiri partnera, a na kraju je knjiga spala na tri slova: Eki Investment Đunića i Vlahovića, Nelt Šaponjić-Sočanca i Ataše nekadašnjeg trgovca oružjem i uvoznikom motocikala Nenada Šarenca. Četvrti član, Simpo iz Vranja, figurisao je samo do kupovine i to da bi se prikazalo kako će novi vlasnici nastaviti sa primarnom delatnošću. U trenutku kada je trebalo predati obavezujuću ponudu i za to izdvojiti pare, Dragan Simpo Tomić se povukao prepuštajući svojim novostečenim prijateljima sa žutog političkog spektra da odrade posao do kraja.\nIako su u međuvremenu Đunić i Vlahović otkupili sve deonice Novog doma, ono što se dešavalo u periodu trojnog vlasništva, ostaće pokazatelj šeme ponašanja kumova Šaponjića i Sočanca.\nPošto su sa partnerima za sitne pare kupili nekadašnjeg proizvođača i prodavca nameštaja, drugovi iz Nelta su poverovali da mogu da gospodare celim srpskim tržištem, ili je Đunić sa lanca pustio svoje pse da zavedu red. Nešto od ta dva se sigurno desilo. Novi dom je u to vreme još raspolagao razuđenom mrežom maloprodajnih objekata po celoj Srbiji. Ono što je preživelo prvi talas rasprodaje, koji su sproveli novi vlasnici kako bi odmah nadoknadili privatizacione izdatke, ponuđeno je hrvatskom tajkunu Ivi Todoriću, vlasniku lanca prodavnica prehrambenih proizvoda Idea.\nBez obzira na to što je Idea već tada otvarala hipermarkete po Srbiji, postojala je ideja o stvaranja lanca supermarketa, odnosno manjih prodavnica u komšiluku. Todorićevi ljudi su u nekoliko navrata dolazili na pregovore sa svim novim vlasnicima Novog doma, mada upućeni smatraju da su upravo Šaponjić i Sočanac bili najvatreniji zagovornici saradnje sa Hrvatima i da su njih dvojica bili glavni pregovarači. Na kraju je Idea odustala od kupovine i prodajni objekti Novog doma su ponuđeni srpskoj kompaniji Delta, koja nije bila zainteresovana.\nGlavni izvor prihoda Nelta bio je u to vreme uvoz proizvoda poznatih svetskih marki. Tu spadaju nestle, milka, vrigli (orbit žvake), Proktor&Gembl, pampers pelene, deterdženti ariel, tajd i bonuks, šamponi hed and šolders i panten, žileti braun, žilet... U to vreme prodaja ovih proizvoda, posebno nestlea i milke rapidno opada i rukovodstvo Delta Maksija odlučuje da ih sa udarnih mesta u svojim maloprodajnim objektima premesti na manje vidljivije rafove.\nŠaponjić i Sočanac, međutim, ovu poslovnu odluku dovode u vezu sa neuspelim pregovorima Delte i Nelta oko prodavnica Novog doma i počinju pravi krstaški pohod na Miroslava Miškovića. Verovatno poneti Đunićevom izjavom da je on bog, i vlasnici Nelta u sebi vide božanstva kojima je dato da uređuju tržišne uslove u Srbiji, pa u kampanju protiv Delte i njenog vlasnika uvode i samu Republičku skupštinu.\nPo svojim uslugama krupnom kapitalu (kada se dobro plati) poznati Čeda Jovanović i njegov LDP počinju 2007. do sada nezabeleženi napad na jednu privatnu kompaniju i to sa govornice Skupštine Srbije. U želji da Deltu na ovaj način primoraju na kupovinu prodavnica Novog doma, i to po uslovima koje traže Nelt i partneri, Šaponjić i Sočanac rado plaćaju milionske iznose LDP-u i televiziji B92 da protivnike optužuju za skoro sve što ne valja u Srbiji.\nCela kampanja se završila kada su Šaponjić i Sočanac shvatili da ovakvim ucenama ne mogu ništa da postignu kod Delte, pa su obustavili dalja plaćanja Čedi Jovanoviću i Veranu Matiću. Konačno, i sam Čeda je tada, krajem 2007, imao važnija posla od prozivanja Miškovića i Delte, jer se u to vreme u javnosti pojavilo svedočenje jednog od članova zemunskog klana, Aleksandra Simovića, koji je lidera LDP-a optužio da je od otmice Miškovića iz 2001. zaradio milion i po maraka. Simović je na sudu potvrdio da je bio prisutan kada je Čeda došao u Šilerovu ulicu po pare, mada je lider LDP-a iz petnih žila ovo demantovao.\nIako se Nelt ubrzo posle ovoga povukao iz Novog doma, dobro upućeni u srpske novčane tokove znaju da se saradnja između Danka Đunića i dvojca Šaponjoć-Sočanac ovim ne prekida. Kako smo uspeli da saznamo, iza celog Nelta i stoji čovek koji je sebe smatrao bogom srpske privatizacije, dok su bivši policajci, kumovi, prijatelji i ko zna šta još, Šaponjić i Sočanac, samo za javnost istureni igrači zaduženi za obavljanje prljavih poslova.\nTako postoje saznanja da je šverc cigareta iz devedesetih, kojima su vlasnici Nelta započeli svoj put ka bogaćenju, finansiran novcem i obezbeđivan vezama ministra Đunića koji je, kako smo videli iz primera Energoprojekta i Novog doma, sklon tome da u vatru gura druge. Zbog toga u zgradi na beogradskoj adresi Karađorđeva 65, koja je vlasništvo Nelta, nalazimo mnoge druge poznate likove iz poslova iza kojih je stajao Đunić.\nTu je registrovana i firma Miramar, koju nalazimo i u petljavini sa Neoplantom, još jednim privatizacionim biserom ove kriminalne družine. Iza Miramara, zvanično, po Agenciji za privredne registre stoji jedno preduzeće iz Sjedinjenih Američkih Država, ali su pravi vlasnici odavno svima poznati.\nNišta od takvih\nPrimer Neoplante, mesne industrije iz Novog Sada, pokazuje kako Nelt ume i zdravo preduzeće da dovede do ruba propasti. Novembra 2005. znatan deo malih akcionara Neoplante udružio se u preduzeće Neoplanta - Zajedno DOO, u koje su kao osnivački ulog uneli svoje akcije. To je bio način da se izbegne neželjeno preuzimanje, jer su kroz DOO mali akcionari došli do kontrolnog paketa od 60 odsto. Direktor Neoplante Momir Jovanović tom prilikom je rekao da je cilj da se u društvo uključe najvažniji poslovni partneri. On je udeličarima (onima koji su uneli svoje akcije u društvo), jamčio suvlasništvo i fer cenu za njihove deonice. Pri tome je pod "fer cenom" podrazumevao vrednost akcije koja neće biti niža od one koja je ustanovljena poslednjom revizijom. Mada je poslednje sravnjivanje poslovnih knjiga bilo upravo završeno, od Jovanovića se nije moglo saznati koja je revizorska kuća obavila taj posao.\nVeć s proleća 2006. Mesna industrija Matijević je dala javnu ponudu za kupovinu Neoplantinih akcija, ali su mali akcionari prozreli nameru Petra Matijevića da samo želi da eliminiše konkurenciju. Krajem 2007. istu ponudu je dao Nelt koju su mali akcionari prihvatili verujući da se radi o ozbiljnoj firmi sa ozbiljnim namerama. Prevarili su se.\nU to vreme Neoplanta je bila jedna od tri naše mesne industrije koje su imale pravo izvoza u EU, a posedovala je i HACCP sertifikat kao i MIS ERP sistem. Naizgled, nije trebalo biti neki naročit umetnik pa izvući veliku dobit iz ovog preduzeća. Da se radilo o ozbiljnim i iskusnim poslovnim ljudima, a ne o prevarantima sklonim mućkama, to bi se i desilo.\nBerza je, međutim, veoma osetljivo reagovala na ulazak Nelta u Neoplantu - iskusni trgovci hartijama od vrednosti znali su već tada da iza Šaponjića i Sočanca stoji kapital Danka Đunića, čoveka nesklonog dugoročnom investiranju. Samo nekoliko dana po preuzimanju, cena Neoplantinih akcija na Beogradskoj berzi pala je sa 2.000 na tek 1.300 dinara.\nU leto 2008. Nelt daje zvaničnu ponudu za otkup svih slobodnih akcija. Cena je u toj ponudi bila 730 dinara, što znači da su bivši policajci za samo pola godine uspeli Neoplantu da devalviraju za celih dve trećine. Zbog loše marketinške strategije, ili bolje rečeno usled nedostatka ikakve strategije, proizvodi Neoplante sve su slabije prolazili u maloprodaji, pa ih konačno u većini domaćih prodavnica nije ni bilo u ponudi.\nPosle svih mogućih prepakivanja i uzajamnih dodavanja akcija Neoplante i udela u Neoplanti - Zajedno, Nelt je stekao tročetvrtinsku većinu kapitala. U Neoplanti - Zajedno Šaponjić i Sočanac imaju 80 odsto vlasništva. U Neoplanti AD, sa druge strane, Neoplanta - Zajedno sa 60 odsto akcija pada na ispod 25 odsto, dok Neregelia ima skoro 27, a Nelt 23,4 odsto. Akcijski fond Republike Srbije zastupljen je u vlasničkoj strukturi sa još 11,76 odsto. Među malim akcionarima pronalazimo i Miramar, još jedno od fantomskih preduzeća dvojice kumova. Do tada je vrednost jedne akcije uspela da se sroza na 500 dinara.\nTako to izgleda kada bivši policajci učestvuju u privatizaciji, i to još tuđim parama.\nSedište Nelta u Srbiji preseljeno je iz Karađorđeve ulice u centru Beograda u Dobanovce, gde je kompanija kupila i veliki skladišni prostor u kome je sredinom maja izbio požar.\nNa istom tom mestu, u Dobanovcima sa desne strane autoputa iz pravca Beograda, Danko Đunić i Aleksandar Vlahović kupili su spahiluk od stotinak hektara. Preko njihove parcele prelazi i traka nove zaobilaznice oko Beograda.\nDa li je baš sve to slučajnost, da Đunić kupi zemljište preko koga treba da prođe autoput, a da se tu dosele Šaponjić i Sočanac preko kojih je u prošlosti odrađivao mnoge prljave poslove?\nKoliko ova parcela vredi možemo samo da nagađamo, ali znamo da je ne tako davno Žito Dunav 13 hektara svog zemljišta, koje se nalazi prekoputa Nelta i Đunićeve zemlje od 100 hektara, kompaniji Feniks (u vlasništvu kineskih državljana) prodao za čak 7,5 miliona evra.\nLjudi koji prate finansijsko tržište Srbije smatraju da su Đunić i Vlahović, a samim tim i njihovi štićenici i kerberi iz Nelta, pred bankrotstvom i da im hitno treba veća svota gotovine. Zato ne čude njihovi pokušaji da se što pre ratosiljaju pomenutog zemljišta, ali i većeg broja akcija koje poseduju. Nadamo se da je spaljeno skladište u Dobanovcima bilo dobro osigurano.\nIza Nelta verovatno stoji čovek koji je sebe smatrao bogom srpske privatizacije, dok su bivši policajci Šaponjić i Sočanac samo za javnost istureni igrači zaduženi za obavljanje prljavih poslova.\nKada su Šaponjić i Sočanac shvatili da ucenama ne mogu ništa protiv Delte, obustavili su kampanju i dalja plaćanja Čedi Jovanoviću i Veranu Matiću.


Nadamo se raspoloženim golgeterima - Sportske novosti\nNaslovna Fudbal H2H Fudbal Nadamo se raspoloženim golgeterima\nNadamo se raspoloženim golgeterima\nU okviru 34. kola trećeg ranga engleskog fudbala “League One” sastaju se timovi, Crewe i Doncaster. Domaćini se trenutno nalaze na trinaestom mestu na tabeli sa do sada 45 osvojenih bodova, dok su gosti na četvrtoj poziciji uz 55 sakupljenih bodova (ali i tri utakmice manje odigrane).\n24.10.20 LO Doncaster Crewe 1 : 2\n21.01.17 LT Doncaster Crewe 3 : 1\n03.09.16 LT Crewe Doncaster 2 : 1\n30.04.16 LO Crewe Doncaster 3 : 1\n12.12.15 LO Doncaster Crewe 3 : 2\n17.02.15 LO Doncaster Crewe 2 : 1\n29.11.14 LO Crewe Doncaster 1 : 1\n13.04.13 LO Crewe Doncaster 1 : 2\n04.12.12 TRO Crewe Doncaster 2 : 1\nNa poslednjih devet duela u nizu između ova dva rivala (gledajući sva takmičenja u kojima su se sastajali), i jedan i drugi tim su uspevali da postignu najmanje po jedan gol na svim tim susretima. Za nastavak ovog niza i tip na igru „GG“, nudi se koeficijent u visini od oko @1.75.\nUtakmica se igra u utorak sa početkom od 20:00.\nPrethodni tekstNajmanje tri gola u Škotskoj?\nSledeći tekstNIKOLA ĆAĆIĆ OSVOJIO ATP TROFEJ U DUBLU U BUENOS AJRESU


Foto: Facebook | Gradonačelnik Novog Sada poručio: Exit ostaje novosadski\nTanjug 27.11.2020 15:29\nMuzički festival Exit definitivno ostaje u Novom Sadu, zaključeno je danas na sastanku između gradonačelnika Novog Sada Miloša Vučevića i predstavnika ove prestižne svjetske manifestacije, saopšteno je iz uprave grada Novog Sada.\nNakon što su razni mediji u regionu objavili vest da usled krize izazvane pandemijom Exit festival razmatra selidbu iz Srbije u "Srpskoj Atini" održan je sastanak upravo tim povodom.\n"Značaj Exita za turizam i međunarodni imidž Novog Sada i Srbije je nemerljiv i zato poručujem svojim dragim kolegama u regionu da će Exit zauvek ostati novosadski", izjavio je Vučević.\n"Drago mi je što smo uz veoma teške rezove i pre svega fanatičnim radom ove godine uspeli da sačuvamo radna mesta, a to nisu samo brojke i statistika, već živi mladi ljudi koji vole svoj grad, žele da ostanu da žive u njemu i da rade neumorno kako bi nastavili da ga proslavljaju na međunarodnoj sceni", zaključio je direktor i osnivač Exit festivala.\nExit festival je od osnivanja do danas domaćoj turističkoj privredi donio više od 200 miliona evra, a sljedećih 200 miliona zarade se očekuje do 2030. godine, dok se vrijednost promocije Srbije na Exitu-u često navodi kao – "neprocjenjiva".


Košarka – Stranica 6 – Visegradlive.com\nHome / Visegrad / Sport Višegrad / Košarka (page 6)\nUŽIČKA „SLOBODA“ OSVOJILA 13. MEMORIJALNI TURNIR „RADE STANIMIROVIĆ“\n23. Septembra 2017.\tKošarka\nVIŠEGRAD – Košarkaški klub „Sloboda“ iz Užica osvojila je večeras 13. Memorijalni košarkaški turnir „Rade Stanimirović“, pobjedivši domaću „Vardu HE“, ubjedljivim rezultatom 105:66. Najefikasniji u pobjedničkom sastavu bio je Petar Miličević sa 23 poena, a imao je dva skoka, tri asistenciju i jednu ukradenu loptu. U višegradskom klubu Gojko Sudžum …\n19. Septembra 2017.\tKošarka\nKošarkaški klub „Varda HE“ ovog vikenda po 13. put organizuje Memorijalni turnir „Rade Stanimirović“. Na ovom turniru kroz istoriju učestvovali su „Hemofarm“, „Igokea“, a jednom je i gost bio, tada aktuelni prvak Evrope, grčki „Panatinaikos“. Ove godine učešće su uzeli KK „Rogatica“, KK „Zlatar“ Nova Varoš, KK „Sloboda“ Užice, te …\nKK Kozara – KK Varda-HE 75:69\n12. Aprila 2017.\tKošarka, Sport Višegrad\nKK Varda-HE Višegrad je poražena danas u gostima od ekipe “Kozare” iz Gradiške, rezultatom 75:69 (29:28, 8:15, 24:13, 14:13). Najefikasniji je bio Gojko Sudžum sa 24 poena 6 skokova, 1 asistenciju, 1 ukradenu i 3 izgubljene lopte. Kapiten Nemanja Stanimirović je postigao 20 poena, 5 skokova, 1 ukradenu i 3 …\nKK Varda HE Višegrad – KK Heo Bileca 70-59\n9. Aprila 2017.\tKošarka, Sport Višegrad


Odmorite dušu i telo na Maldivima - Lux Life luksuzni portal: Moda, Stil, Trendovi, Kolekcije 2019/2020...\nJedno od najluksuznijih odmarališta na svetu, Kudadoo Maldives Private Island by Hurawalhi, skoro je otvorilo svoja vrata na intimnom privatnom ostrvu, sa samo 15 luksuznih rezidencija iznad okeana…\nU potpunosti održivo, ovo all-inclusive luksuzno odmaralište prvo u ovom delu sveta, skoro je dodalo svojoj ponudi i jedinstvene spa elemente. Sulha Spa centar planira da redefiniše wellness usluge na Maldivima, sa 24/7 raspolaganjem i unikatnim tretmanima iz čitavog sveta. Osoblje se sastoji od talentovanih internacionalnih terapeuta, koji su pažljivo odabrani zbog svojih neverovatnih veština i sposobnosti razumevanja potreba svakog gosta.\nNaziv spa centra, Sulha, znači mir u prevodu sa Dhivehi, a upravo to ćete i osetiti kada dođete ovde. Spa će vam ponuditi neverovatni niz tretmana za podmlađivanje, koji su pažljivo kreirani kako bi vam dozvolili da napunite svoje baterije, fizički i psihički. Tretmani su podeljeni u dve celine – Rest i Reset, sa menijem koji sadrži masaže, vanvremenske isceliteljske tehnike i uživanje.\nTretmani za odmor će osvežiti vaše telo i duh, sa balinežanskim ponudama koje će vam poboljšati protok krvi ili Orijentalne masaže koje će vam pomoći da se izborite sa umorom. Neverovatna Be Touched by the Ocean masaža je obavezni deo svake posete, sa grejanim biljnim oblogama, koje će umiriti vaše čitavo telo.\nTimeless Remedies asortiman sadrži premijum tretmane, koji će vam pružiti prave zdravstvene beneficije. Svi tretmani se odigravaju u jedinstvenoj slanoj sobi, Lonu Cave, gde gosti mogu udisati slain vazduh kako bi pročistili svoje sinuse i pluća i opustili svoje mišiće.\nIndulgencies tretmani su ono što vam je potrebno ako ne želite da osetite krivicu zbog svih poslastica kojima niste mogli da odolite. Maldivian Melt tretman kombinuje masaže sa toplim kokosovvim uljem, dok podmlađujući tretman lica koristi Gua Sha kamenje koje će vam umiriti ten.\nReset tretmani su više eksperimentalni, a njihov cilj je podizanje nivoa vaše energije, sa masažama koje će vam poboljšati raspoloženje, samopouzdanje i jasnoću razmišljanja, izdržljivost, držanje i fleksibilnost.\nPROČITAJTE SLEDEĆI TEKST: Luksuzni hotel u bolnici staroj osam vekova


Datum: January 06, 2005\nSrpska pravoslavna crkva i njeni vernici slave Badnji dan – praznik koji najavljuje Božić ili Rodjenje Isusa Hrista. Patrijarh srpski Pavle otputovao je na Kosovo i Metohiju i služiće liturgiju u Pećkoj patrijaršiji, s monahinjama i srpskim narodom koji se o prazanicima okuplja oko pravoslavnih svetinja.\nSve nove optužnice dostavljene su Tribunalu i njihove potvrde treba očekivati u drugoj polovini januara, izjavila je portparol haškog Tužilaštva Florans Artman komentarušići vest da je aktuelni kosovski premijer Ramuš Haradinaj već primio optužnicu za ratne zločine.\nPredsednik vlade Srbije Vojislav Koštunica izjavio je Tanjugu da će, kao i protekle, i u godini koja je počela jedan od glavnih poslova i još više obaveza i briga Vlade biti Kosovo i Metohija.\nPredsednik Srbije Boris Tadić i Visoki predstavnik međunarodne zajednice u Bosni i Hercegovini Pedi Ešdaun razgovarali su u Beogradu o aktuelnoj političkoj situaciji u BiH i prilikama u regionu. Na sastanku je, prema saopštenju predsedničke Pres-službe, postignuta saglasnost da su izmene Dejtonskog sporazuma i ustavnog uređenja BiH, koje je i zasnovano na ovom međunarodnom dokumentu, neprihvatljive bez pristanka sva tri naroda u BiH.\nPortparol vlade Kosova Arben Ćirezi izjavio je da je neistinita informacija da je premijeru Kosova Ramušu Haradinaju uručena optužnica Haškog tribunala, prenela je večeras Radio-televizija Srbije.\nPredsednik vlade Srbije Vojislav Koštunica upisao je u knjigu žalosti otvorenoj u ambasadi Indonezije u Beogradu da je teško pronaći reči koje bi prenele iskreni osećaj bola i duboke tuge za tolikim ljudskim životima izgubljenim u tragediji koju je izazvao “cunami”.\nVisoki predstavnik međunarodne zajednice u BiH Pedi Ešdaun istakao je juče u Beogradu u razgovoru sa premijerom Srbije Vojislavom Koštunicom da će potpuno poštovati Dejtonski sporazum i Ustav BiH i da neće ni ograničavati niti ugrožavati položaj Republike Srpske u okviru BiH.\nU indonežanskoj prestonici Džakarti održaće se donatorska konferencija radi utvrđivanja dugoročnih potreba zemalja jugoistočne Azije da bi se umanjile posledice cunamija koji je odneo preko 155.000 ljudi, dok se materijalna šteta meri u milijardama dolara.\nPrethodno : BOŽIĆ\nSledeće : BADNJAK


adidas YOGA STUDIO su kratke ženske helanke sa AEROREADY tehnologijom. Sportski komad pogodan za svaki tip aktivnosti, a zbog svojih kratkih nogavica i visokog struka učiniće da se tokom treninga osećate lagodno i komforno. Uski kroj i elastični pojas doprinose laskavom izgledu i onda kada ste najaktivniji. Džep je izrađen sa unutrašnje strane pojasa, tako da vas ništa ne može sprečiti u izvođenju najdivnijih joga poza. Specifikacija: Ženske helanke za jogu AEROREADY absorbujuća tehnologija Visoki struk Unutrašnji džep Uzak kroj Elastični pojas Sastav: 79% reciklirani poliester, 21% elastin.\nSportski komad pogodan za svaki tip aktivnosti, a zbog svojih kratkih nogavica i visokog struka učiniće da se tokom treninga osećate lagodno i komforno. Uski kroj i elastični pojas doprinose laskavom izgledu i onda kada ste najaktivniji. Džep je izrađen sa unutrašnje strane pojasa, tako da vas ništa ne može sprečiti u izvođenju najdivnijih joga poza.


EXIT ove godine od 8. do 11. jula » Inđijski Nezavisni Mediji\nNaslovna Inđija EXIT ove godine od 8. do 11. jula\nOrganizatori EXIT Festivala saopštili su danas da će ovaj, jubilarni 20.po redu festival, biti održan od 8. do 11. jula na Petrovaradinskoj tvrđavi.\nRanije danas, gradonačelnik Novog Sada Miloš Vučević, kazao je da je zahvaljujući masovnoj vakcinaciji održavanje Festivala moguće.\nUlaz na festival biće omogućen svima koji su vakcinisani i svima koji su preboleli korona virus. Svim ostalim posetiocima iz zemlje i sveta biće omogućen brz antigenski test po veoma povoljnim cenama, u posebno organizovanoj zoni u neposrednoj blizini festivalskih kapija. Svi detalji u vezi sa ulaskom na festival biće na vreme objavljeni na zvaničnom sajtu Exita u skladu sa budućim aktuelnim merama propisanim od strane Vlade Republike Srbije.\nOd 8. do 11. jula na Petrovaradinskoj tvrđavi, kako najavljuju organizatori, posetioci Exita moćiće da slušaju muziku najvećih svetskih zvezda kao što su su David Guetta, DJ Snake, Tyga, Eric Prydz b2b Four Tet, Paul Kalkbrenner, Nina Kraviz, Boris Brejcha, Sheck Wes, Solomun, Paul van Dyk, Sepultura, Metronomy, Honey Dijon.\nNajavljene su i nove objave izvođača već sledeće sedmice, koji će svoje mesto naći na preko 40 bina raspoređenih širom festivalskog prostora.\nPrethodni tekstImunizacija Fajzer vakcinom u selima\nSledeći tekstPočinje dostava rešenja za odvodnjavanje za 2021. godinu


Farel Vilijams, Čed Hugo i Šej Hejli, trojac koji stoji iza projekta "N*E*R*D", jednog od najvećih imena savremene američke muzičke scene, sviraće 10. jula na Egzitu 08, u punom sastavu, sa kompletnim bendom i pratećim vokalima, ubrzo po izlasku njihovog trećeg albuma koji će se pojaviti krajem juna.\nJedan od najtraženijih muzičara danas, Farel Vilijams poznat je i kao solo umetnik i kao deo producentskog tandema "The Neptunes". On i Čed Hugo stoje iza brojnih izdanja najvećih muzičkih imena savremene pop kulture. Madona, Džej Zi, Kelis, Snup Dog, Duo Klips i mnogi drugi, milionske tiraže svojih albuma umnogome duguju upravo njima i njihovoj umešnosti u pravljenju muzike. U okviru projekta "N*E*R*D", što je inače akronim za "Niko nikada ne umire" (No One Ever Really Dies), pridružuje im se i Šej Hejli.\nKomercijalni uspeh, nagrade, MTV nastupi i spotovi koji se često vrte na svim muzičkim kanalima, najupečatljiviji su znak njihove popularnosti. Pritom, Farel kao muzičar i producent koji još od devedesetih godina XX veka promoviše hip-hop kulturu, danas je jedan od retkih izvođača čiji je opus podjednako zastupljen u muzičkoj kolekciji i onih sklonijih andergraundu i onih kojima su bliži pop izdanci današnje muzičke scene.\nNajnoviji singl "Everyone Nose" sa albuma u pripremi ("Seeing Sounds") i snimci nastupa sa aktuelne turneje na kojoj su "N*E*R*D" i Kanje Vest, uz već poznate hitove sa vrha svetskih muzičkih top lista i autentičan Farelov nastup uživo, obećavaju jako dobar koncert.\nTakođe, 10. jula, na glavnoj festivalskoj bini nastupiće i sastav "The BellRays", koji u svom muzičkom izrazu kombinuje rok i soul.\n"The BellRays" su iz Kalifornije, a bend su formirali početkom devedesetih goddina XX veka. Sastav čine Liza Kekaula (vokal), Toni Fejt (gitara), Bob Venum (bas) i Tod Vestover (bubnjevI).\nU muzici" The BellRays" osećaju se uticaji "MC5", "Parliament", Džemsa Brauna i Majlsa Dejvisa, ali i "The Stooges" i "The Who", kao i uticaji ar end bi zvuka iz šezdesetih godina prošlog veka.\nOsmim albumom "Hard Sweet and Sticky”, objavljenim u aprilu ove godine, "The BellRays" su još jednom pokazali koliku širinu rok muzike obuhvataju.


SRBIN IZABRAO CRNU GORU: Piksi ga nije pozvao, on odabrao drugu reprezentaciju\n05.03.2021. • 21:22\nPrema saznanjima MONDA, srpski centarfor Uroš Đurđević igraće za Crnu Goru\nDragan Stojković Piksi saopštio je u petak svoj prvi spisak "A" selekcije bez napisanog imena Uroša Đurđevića, a srpski centarfor će u narednom periodu ipak zaigrati za reprezentaciju - crnogorsku!\nPrema saznanjima MONDA, centarfor španskog Sporting Hihona prihvatiće poziv selektora "sokolova" Miodraga Radulovića i sa Crnogorcima pokušati da se plasira na Svetsko prvenstvo u Kataru.\nI selektor Stojković pružiće prednost na njegovoj poziciji pre svih Aleksandru Mitroviću, Luki Joviću i Dušanu Vlahoviću, a Đurđević u svojim najboljim godinama (27) očigledno realno sagledava stvari - da će se kraj njih teško izboriti za značajnu minutažu.\nUostalom, to je početkom godine i najavio, kada je u intervjuu "Večernjim novostima" priznao da Srbiji želi svu sreću, a da on ima druge planove.\n"Ako su me do sada selektori zaobilazili, nema razloga da se tako ne nastavi. Verovatno ne posedujem kvalitet vredan poziva. Mitrović je naš najbolji igrač, Jović je nadolazeći, a sve više se nameće Vlahović... Gde je tu moje mesto? Ja sam realan čovek i ne želim nikome da se namećem. U životu sam sve stvorio radom, bez bilo čije pomoći. Jedino je moja porodica bila uvek uz mene, i to mi je sasvim dovoljno. Reprezentaciji želim sve najbolje. Ja imam druge planove", izjavio je on tada.\nIako još ništa nije zvanično, sada je sasvim izvesno da su ti planovi bivšeg napadača Rada, Partizana, Olimpijakosa i Palerma vezani za Crnu Goru, dok u Španiji igra odlično za Sporting.\nOve sezone, Đurđević je postigao 17 golova u 27 nastupa za Sporting, sa kojim je peti na tabeli i u aktivnoj borbi za plasman u Primeru.\nAko ovaj "transfer" bude ozvaničen, Đurđević će stati u red igrača iz Srbije koji su zaigrali za Crnu Goru. Pre njega, to su bili i Adam Marušić, Nikola Drinčić, Vladimir Volkov, Mirko Ivanić, Filip Stojković...\nĐurđević je imao zapažen staž u mladoj reprezentaciji Srbije, najbolji je strelac u istoriji te selekcije, a sa omladinskom reprezentacijom postao je prvak Evrope u Litvaniji 2013. godine.


„Irie je stanje svesti kojem se teži, jedna pozitivna svakodnevica koja ima svrhu!“ – Zabavište\n„Irie je stanje svesti kojem se teži, jedna pozitivna svakodnevica koja ima svrhu!“\nPosted by pavlovicjelena on 01/12/2015 06/09/2016\nNajbolji rege bend u regionu i šire, IRIE FM, nakon koncerta u beogradskom klubu Danguba prošlog četvrtka, nastupiće i u Gerila bar-u, u Novom Sadu, 15. aprila, od 22h. Karte su već puštene u prodaju i mogu se kupiti po ceni od 500 dinara, u klubu Gerila bar.\nIrie FM je počeo svirajući tradicionalni „Roots Reggae“ sa dosta „Jazzy“ duvačkih momenata. Kako je bend sazrevao, njihova muzika je poprimila dosta osobina „Dub“, „Soul“ i „Punky Reggae“ senzibiliteta. Prepoznati kao čuvari vatre jamajčanskoG duha IrieFM 2006. godine bili su pozvani da otvore koncert najvećeg denshol umetnika današnjice, Capletona, posle koga pravo stižu u Del Arnov „D.A.B.Ing“ studio u kome nakon dve godine sazrevanja nastaje prvenac „Skills of the Youths“.\nKarijera ove desetorke se nastavlja odlaskom u Indiju, a takođe i potpisivanjem izdanja za „World Music“ i celo tržište istočnog potkontinenta zajedno sa imenima kao što su Sade, Richard Bona ili John McLaughlin. Povratak sa istoka otvara IrieFM za brojne koncerte širom Srbije i regiona. Bend je nastupao na Exitu četiri puta za redom a festivalski niz čine još i Trenchtown, Supernatural, BELEF, Demofest, Jelen Pivo Live, Dani Beograda, a bili su i predgrupa čuvenim Thievery Corporation na njihovom koncertu u Beogradu. Odlikovani su i međunarodnim priznanjem „najboljeg evropskog rege benda“ na takmičenju „European Reggae Contest 2012“ u italijanskom gradu Udinama.\nOvaj muzički kolektiv, pored Markovića, čine još gitarista Slobodan Jovanović, klavijaturista Darko Adamović, dok ritmiku benda nose bubnjar Nikola Ćirović i basista Andrej Pavlović koje na perkusijama prati Igor Vićentić. Duvačku sekciju kompletiraju saksofonista Andreja Bućan, trubač Sava Matić, a uz Vukašina trombon svira i Ognjen Čukić. Karakterističan IrieFM zvuk uživo zaokružuje tonski inženjer Uroš Milojević.\n„Irie je stanje svesti kojem se teži, jedna pozitivna svakodnevica koja ima svrhu“, misli su koje dolaze iz upečatljivog glasa Vukašina Markovića.\nVukašin Marković, nekadašnji član kultnog benda Eyesburn, današnji je vođa i autor pesama IrieFM-a koje pored pevanja, pred publiku iznosi uz svoj prepoznatljivi trombon.\nVukašin Marković, kojeg strani mediji opisuju kao „belog čoveka sa glasom crnog“, kaže da je rege subkultura sama po sebi jer provocira stereotipni um. „Rege je muzika koja sa malo mozga i kreativnosti gradi moćno oružje koje prodire dosta duboko i ostavlja dugotrajne posledice. Bez te dve komponente je prežvakana priča o revoluciji iz usta lažnog Boba Marlija bio on crn, beo, ljubičast ili roze… Mi smo rege subkultura koja se trudi da kaže nešto iza čega stoji jer samo to ume i samo to sme“, kaže Vukašin.\nGovoreći o rege sceni u Srbiji, Vukašin dodaje: „U Srbiji se ljudi lože na „Van Gogh“, je*i ga, ne lože se na „Irie FM“. Ovde ljudi vezuju reggae isključivo za rastafarijance, dredove… a to nije tako. Reggae je kao blues, nastao je tamo gde je nastao, ali je kasnije nezavisno otišao u svet. To je svetska muzika, izvršila je skoro najviše uticaja na sve vrste muzike, nema veze sa „duvanjem“ i religijom.“\nPogledajte novi spot Irie FM-a za pesmu „Kliziš“.\nVIŠE NA: IRIE FM\nPrethodni članak Alternative film/video 2015: Festival novog filma i videa\nSledeći članak Nagradna igra na Mini – book festu!


Tanjug 26. maja 2022. 15:46\nBEOGRAD – Radna grupa za praćenje sigurnosti snabdevanja energijom i energentima o situaciji u energetskom sektoru usvojila je danas predlog o formiranju operativnog tima s ciljem pružanja podrške u proizvodnji električne energije JP „Elektroprivreda Srbije“ i izradi planova za snabdevanje.\nKada je reč o stanju u gasnom sektoru u Srbiji, na sednici Radne grupe rečeno je da se snabdevanje odvija nesmetano, kao i da nema nikakvih ograničenja u snabdevanju naftom i naftnim derivatima, saopštilo je Ministarstvo rudarstva i energetike.\nPredstavnici „Elektromreže Srbije“ i „Elektrodistribucije Srbije“ istakli su da ne postoje problemi u stabilnosti sistema i da se remonti obavljaju po planu.\nNa sednici su predstavljeni najnoviji podaci o proizvodnji, prenosu i distribuciji električne energije, kao i snabdevanju domaćeg tržišta energentima.\nNa sastanku Posebne radne grupe za praćenje sigurnosti snabdevanja energijom i energentima, pored predstavnika Ministarstva rudarstva i energetike, učestvovali su i predstavnici „Elektroprivrede Srbije”, AD „Elektromreža Srbije”, „Elektrodistribucije Srbije“, „Naftne industrije Srbije” a. d., Poslovnog udruženja „Toplane Srbije”, Javno komunalnog preduzeća „Beogradske elektrane“, „Transportgasa“, Grada Beograda, članovi Saveta AERS-a, Direkcije za robne rezerve, RHMZ i „Srbija kargo“ a. d.\nBlumberg: Rusija ne izmiruje dug u stranoj valuti\nPremijer Japana najavio proširenje sankcija Rusiji\nG7 obećavaju 600 milijardi dolara za zemlje u razvoju\nKurs dinara prema evru 117,4598


Aktuelnosti o našim krajevima i rent a car automobilima\nAktuelnosti iz oblasti rent a car\nPogledajte neke od najčešćih problema sa kojima se suočavaju vozači i kako ih rešiti?\nRentirate auto u Beogradu? Koja su to mesta koja treba izbegavati ukoliko možete?\nPogledajte koja su mesta na kojima se najčešće dešavaju nezgode u Beogradu.\nPogledajte koji su to saveti za vožnju po visokoj temperaturi.\nKoji su to benefiti rentiranja automobila u Beogradu i u koje sve svrhe ljudi najviše rentiraju automobil.


I Fočaci u nizu ROGATICA – Derbi je u potpunosti ispunio očekivanja. U najinteresantnijem susretu 22. kola prvoligaškog karavana RS ekipa Rogatice je nastavila uspješnu seriju i protiv komšija iz Foče i slavila sa deset poena razlike, na kraju…\nKošarkaši Rogatice napustili i Ugljevik pjevajući\nI Rudar u nizu ROGATICA – Nastavljena je uspješna serija rogatičkih košarkaša, vratili su se i sa gostovanja iz Ugljevika uzdignuta čela. Istina, trijumf je ostvaren sa pola poena, bilo je 78:79 (17:23; 19:20; 20:15; 22:21), ali to nimalo…\nEgzibiciono do novog trijumfa ROGATICA – Kao što se i očekivalo košarkaši Rogatice su stigli do nove prvoligaške pobjede, savladana je ekipa Teslića rezultatom 87:65. Ovim trijumfom Rogatičani su se približili na korak od vodećeg Radnika BN Basketa koji…\nTorpedovan i Bratunac ROGATICA – U najinteresantnijem susretu 19. kola košarkaškog prvoligaškog karavana RS, ekipa drugoplasirane Rogatice je slavila u Bratuncu nad istoimenim sastavom koji zauzima treću poziciju na tabeli rezultazom 73:82 (22:23; 14:18; 18:20; 19:21). Ovim trijumfom Rogatičani…\nKošarkaši Rogatice putuju u Bratunac\nI u derbiju na pobjedu ROGATICA – Košarkaši Rogatice bilježe odlične rezultate u tekućem šampionat prvoligaškog karavana RS. Izabranici Mladena Šibalije su uz rame vodećem Radniku BN Basketu i u završnicu šampionata ulaze sa realnim izgledina da se bore…\nKošarkaši Rogatice nadvisili i Kozaru\nKozara niska za Rogatičane ROGATICA – Ponovo su rogatički košarkaši blistali, u odličnoj igri izabranici Mladena Šibalije su deklasirali ekipu Kozare sa ubjedljivih 28 poena razlike, na kraju je bilo 82:54. Početak susreta nije baš obećavao da će domaći…


Transparentnost javnih finansija: Sporo pomeranje na bolje - Ekonomija - Dnevni list Danas\nPočetna » Ekonomija » Transparentnost javnih finansija: Sporo pomeranje na bolje\nIako građani Srbije, a pogotovo mediji i aktivisti organizacija civilnog drušva nemaju nimalo razloga da budu zadovoljni postojećim nivoom transparentnosti javnih finansija, ne može se poreći činjenica da je transparentnost u ovoj oblasti veća nego u mnogim drugim i da je, posmatrano deceniju, dve ili tri unazad, napredak ogroman.\n0Piše: Beta 15. aprila 2019. 15.31 Izmenjeno: 18. aprila 2019. 04.03\nOsnovni akt javnih finansija u Srbiji je budžet. Budžetske tabele zauzimaju nekoliko stotina stranica, a praćene su obrazloženjima i pratećim dokumentima koji prelaze i čitavu hiljadu. Kako su prolazile decenije, tako su budžeti postajali detaljniji, narastala su njihova obrazloženja, ali ne i poverenje građana u to da će javni novac biti iskorišćen na najbolji mogući način.\nIz budžeta se zaista može videti mnogo toga: koliko će pripasti novca kojem državnom organu i koliko od toga ide na plate zaposlenih, koliko na nabavke dobara i usluga a koliko na „stalne troškove“ („ekonomska klasifikacija“); vidljivo je i iz kojih se izvora sve to finansira, pa čitalac može da shvati, izmedju ostalog, koliko mali deo prihoda države čine carine, a koliko mnogo recimo dolazi iz akciza na benzin, cigarete i druge proizvode. Važna je i tabela sa dugovima države i rokovima njihovog dospeća.\nIma već nekoliko godina kako su budžetski korisnici zakonom primorani (mnogi od njih baš tako doživljavaju ovu obavezu – kao prinudu) da svoj deo budžeta pripremaju na još jedan način – kao programski. Potencijalna korist ovih informacija za građane je ogromna.\nIz njih bi trebalo da se vidi ne samo koliko će novca biti utrošeno, na primer, za plate učitelja, ili za obnovu puteva, već i koliko će đaka biti školovano i koliko puteva obnovljeno te godine. Medjutim, „potencijalna korist“ uglavnom ostaje samo to zbog odsustva drugog ključnog budžetskog dokumenta – završnog računa.\nKada bi završni račun postojao, i kada bi bio sastavljen po istom principu kao i budžet, onda bi se iz njega moglo videti ne samo da li su u celosti utrošena sredstva za ostvarivanje budžetskih programa, već i koliko su ostvareni sami ti programi.\nKada se govori o javnim finasijama, ne treba zaboraviti da postoje ogromna sredstva koja nisu vidljiva u godišnjem Zakonu o budžetu, jer pripadaju „organizacijama obaveznog socijalnog osiguranja“, to jest, pre svega Zdravstvenom i Penzionom fondu.\nU Srbiji se budžetska godina podudara sa kalendarskom i budžetski proces se ponavlja svake godine. Međutim, pošto se o prihodima i rashodima mora razmišljati godinama unapred, obavezno se pripremaju i projekcije koje pokrivaju najmanje tri naredne godine.\nKao i mnoge druge stvari, i budžeti bi trebalo da prate strategije koje su usvojile Skupština i Vlada, kao i program Vlade koji izlaže mandatar za mesto predsednika Vlade, pre nego što dobije poverenje narodnih poslanika.\nNa primer, ako se medijskom strategijom predvide poreske olakšice za neke vrste medija ili pak zabranu da se sredstva troše kroz nabavke medijskih usluga umesto na konkursima za sufinansiranje programa od javnog interesa, to bi trebalo da se odrazi na poreske propise, ali i na budžet.\nŠtaviše, u obrazloženju budžeta bi trebalo ukazati na koji način je primenjen strateški akt (npr. umanjenje budžetskog razdela za nabavku usluga i povećanje razdela za subvencije i dotacije). U praksi, strateški akti neretko ostaju mrtvo slovo na papiru, a jedan od glavnih razloga za to, pored „odsustva političke volje“, jeste i nedostatak veze između dokumenata „javnih politika“ i budžeta. Veza izmedju prioriteta iz premijerskog ekspozea i konkretnih budžetskih odluka još je maglovitija.\nNedovoljno su povezani sa budžetom čak i drugi zakoni koje donosi ista ta Skupština. Prvo, predlozi zakona obično sadrže očigledno neistinitu tvrdnju da „za sprovodjenje ovog zakona nije potrebno obezbediti sredstva u budžetu“.\nTa tvrdnja se u najboljem slučaju odnosi na tekuću budžetsku godinu, ali ignoriše troškove koji nastaju narednih godina ili decenija. Drugo, čak i kada se uoči da će sredstva biti potrebna u jednom zakonu, to nije garancija da će ona biti odobrena u budžetu. Možda će se stvari u tom pogledu menjati na bolje kada zaživi Zakon o planskom sistemu, koji je od nedavno na snazi.\nMinistarstvo finansija i Vlada bi trebalo da pre budžeta pripreme Fiskalnu strategiju, koju razmatraju nezavisni Fiskalni savet i Skupština, pa da tek na osnovu nje izrade nacrt i predlog budžeta. U stvarnosti, nasuprot izričitim zakonskim obavezama i svrsi postojanja tog dokumenta, Fiskalna strategija se, umesto na proleće, objavljuje praktično kao prilog predloga zakona o budžetu, na samom kraju godine. Nezvanično, predstavnici naše države ovo kašnjenje „pravdaju“ usaglašavanjem budžetske politike sa Međunarodnim monternim fondom, a zvaničnog nema.\nZbog probijanja rokova, već godinama Ministarstvo finansija ne objavljuje nacrt zakona o budžetu. Ni kada je ovaj nacrt objavljivan, o njemu nikada nije organizovana javna rasprava. Tako, nasuprot dobroj praksi pojedinih lokalnih samouprava, građani Srbije nemaju ni formalno priliku da svojim predlozima unaprede sadržinu najvažnijeg zakona.\nTransparentnost predloga zakona o budžetu je tek nešto bolja. Tako su krajem 2018. svi mediji objavili izjavu ministra finansija o predlogu budžeta koji je usvojila Vlada, a da tekst tog predloga ni tada, ni u dva naredna dana nije bio vidljiv ni na sajtu Vlade, niti je dostavljen Narodnoj skupštini! Građani potom mogu da vide šta je planirano, ali ni oni, a ni narodni poslanici nemaju dovoljno vremena da analiziraju taj predlog, a ponekad ni da ga pročitaju, jer se Vladi i većini žuri da budžet usvoji što pre.\nKada je reč o trošenju budžetskog novca, završnog računa već godinama nema, što Srbiju ozbiljno udaljava od standarda koji se smatraju normalnim i u društvima koja su po drugim merilima daleko manje demokratska.\nTo je, uz nepoštovanje budžetskog kalendara, glavni razlog za veoma loš plasman Srbije na međunarodnom „Indeksu otvorenosti budžeta“ https://www.internationalbudget.org/open-budget-survey/. S druge strane, od kada imamo Državnu revizorsku instituciju, građani mogu da se upoznaju sa nalazima tog državnog organa o trošenju pojedinih delova budžeta, ali tek nekoliko mesec i, ili godinu dana nakon isteka budžetske godine.\nU međuvremenu, dostupni su i mnogi podaci o potrošnji, u vidu biltena na sajtu Ministarstva finansija i u okviru Informatora o radu ili posebnih sekcija na sajtovima ministarstava i drugih budžetskih korisnika. Iako bi ažurnost ovih podataka trebalo da bude mesečna, to uglavnom nije slučaj.\nPored toga, iskustvo drugih zemalja, ali i nekih lokalnih samouprava u Srbiji pokazuje da je moguće, praktično bez dodatnih ulaganja, obezbediti transparentnost javnih rashoda na dnevnom nivou, i nema nikakvog opravdanja što to nije učinjeno još uvek.\nOno što nije dostupno proaktivnim objavljivanjem, moralo bi da bude na osnovu zahteva za slobodan pristup informacijama od javnog značaja, koji je na snazi još od 2004. Praksa Poverenika za informacije pokazuje da se podaci o javnim finansijama bez izuzetka tretiraju kao javno dobro, i da po žalbama tražilaca Poverenik nalaže organima vlasti da ih dostave.\nUpravo zbog toga postoje bojazni zbog namera da se obim ovog prava umanji, time što bi državna preduzeća bila isključena iz sistema pristupa informacijama, tako što bi neki organi bili izuzeti iz nadležnosti Poverenika, ili tako što bi neke informacije bile isključene iz mogućnosti pristupa.\nTekst je realizovan u okviru projekta Medijskog centra Beta u saradnji sa udruženjem Fraktal kao sastavni deo projekta „Udruženja gradjana kao ravnopravni partneri u monitoringu javnih finansija“ i sprovodi se u okviru Programa podrške civilnom društvu i medijima 2014-2015 Evropske komisije.Izneti stavovi ne predstavljaju nužno i stavove organizacija koje su podržale projekat.\njavne finansije, transparentnost


Drugo Srpsko filantropsko gala veče 12. novembra u Njujorku - Javni servis\nOrganizacioni tim prve Srpske filantropske gala večeri. Foto: Serbian Philanthropic Association/Glas Amerike\nDomaćini večeri biće poznati srpski glumci Marija Karan i Nikola Đuričko, a u programu će između ostalih učestvovati gitarista Nikola Stajić, nagrađivani plesni par Miroslav “Miša” Ranđelović i Dakota Pici, sedmočlani bend “Tu fanki” (2Funky) iz Bostona u kojem su i dvoje mladih Srba Ilija Mihailović i Nevena Đorđević, kao i Srđan i Vukan, gitaristi, koji su zaštitni znak njujorške “Kafane”, u kojoj uveseljavaju goste svojim bogatim repertoarom balkanske muzike.\nUdruženje na ovogodišnjoj gala večeri prikuplja sredstva za “IT Bootcamp”, besplatnu IT školu za prekvalifikaciju u IT sektoru u Srbiji. Taj projekat već četiri godine pruža mogućnost za društveni napredak pojedincima, koji nisu imali priliku za formalno IT obrazovanje. Školu je do sada upisalo 995 polaznika, od kojih je više od 450 uspešno našlo posao u struci.\n“Tim Srpskog filantropskog udruženja veruje u ljude i njihov potencijal, kao i da je obrazovanje ključ napretka i najbolja investicija u budućnost. Vođeni time, izabrali smo da se na drugoj Srpskoj filantropskoj gala večeri prikupljaju donacije za ‘IT Bootcamp'”, kaže Petar Marković, jedan od osnivača i predsednik Upravnog odbora Srpskog filantropskog udruženja, koji dodaje da pored svog humanog karaktera, ovo veče predstavlja i jedinstvenu priliku da se ljudi srpskog porekla, koji žive i rade u SAD okupe i zajedno uživaju u čarima srpske kulture i tradicije.\n“Ali I da upoznaju pojedince sličnih afiniteta, vođene željom da pomognu i doprinesu očuvanju srpske kulturne baštine”.\nTa želja navela je mlade profesionalce iz Njujorka da pre dve godine organizuju prvo Srpsko filantropsko gala veče u Njujorku iz kojeg je i proistekla ova nova organizacija. Pre dve godine, u saradnji sa Fondacijom Ana i Vlade Divac i zahvaljujući velikodušnim donacijama više od 350 zvanica iz Njujorka, ali i drugih delova SAD i Kanade, prikupljeno je 58.000 dolara za Divac stipendije, program koji ta fondacija sprovodi u Srbiji od 2017. godine.\nPosle jednogodišnje pauze zbog pandemije, mladi profesionalci srpskog porekla iz Njujorka, sada i zvanično okupljeni u Srpsko filnatropsko udruženje, nadaju se da će i drugo Srpsko filantropsko gala veče biti uspešno relizovano i obezbediti značajna sredstva – ovog puta za “IT Bootcamp”.


Dr Igor Vukadinović / Foto Z. Jovanović\nNagrada "Ilarion Ruvarac", koju je mladom istoričaru pre nekoliko dana dodelila naša najstarija nacionalna kulturno-prosvetna institucija, Matica srpska, svedoči o značaju ovog dela.\nOna pokazuje da, nažalost, nije teorija zavere tvrdnja da su se istom politikom podrške "jedinoj albanskoj religiji -velikoalbanstvu" u borbi protiv Srbije koristili Austrougarska, fašistička Italija, Kominterna, zapadnonemački BND, američka CIA i na kraju - NATO.\n- Jedan od vođa balista na KiM, Adem Selimi, rekao je da Albanci nisu protiv drugih ideologija i da su u stanju da sarađuju sa svakim jer je njihova jedina ideologija borba za nacionalno ujedinjenje Albanaca. Te reči u velikoj meri odslikavaju albansku političku scenu tokom 20. veka - kaže dr Vukadinović za "Novosti".\nOn ukazuje da je uspeh Brozovog velikoalbanskog projekta bio zagarantovan zahvaljujući bespogovornom podaništvu većine srpskih komunističkih lidera. Hladne informacije suočavaju čitaoca sa najvećim srpskim slabostima: neznanjem, zatvaranjem očiju pred stvarnošću i samoporicanjem.\n- Josip Broz je 1942. na čelo Glavnog štaba Narodnooslobodilačke vojske za Kosovo i Metohiju postavio Fadilja Hodžu, koji je iz Skadra na KiM došao u aprilu 1941. kao službenik prosvetnog aparata fašističke Kraljevine Albanije. NJeno ministarstvo prosvete započelo je 1941. projekat širenja velikoalbanskog obrazovanja na KiM, uputivši više od 200 učitelja da vaspitavaju omladinu u tom duhu. Posle 1944. isti učitelji su zadržani u nastavi, a na zahtev Fadilja Hodže poslati su novi kontingenti nastavnika iz Albanije. Prosvetni sistem u socijalističkoj KiM se zasnivao na službenicima fašističkog sistema, a Fadilj Hodža je pod bezrezervnim Brozovim pokroviteljstvom i uz podršku Vladimira Bakarića i Edvarda Kardelja postao neprikosnoven na KiM, a zatim je uveden u vrh jugoslovenske komunističke hijerarhije - kaže dr Vukadinović.\nU arhivima u Tirani on je otkrio poverljive izveštaje koje je albanski ministar spoljnih poslova Nesti Nase dostavljao Enveru Hodži.\n- On izveštava da je stvoreno savezništvo između pokrajinskog rukovodstva KiM sa Fadiljom Hodžom na čelu i hrvatskog rukovodstva pod Vladimirom Bakarićem. Kao cilj Bakarića i Edvarda Kardelja navodi se dezintegracija Jugoslavije i uspostavljanje nezavisne Hrvatske i Slovenije. Vođeni tim ciljem oni su podsticali i pomagali sve zahteve Albanaca - navodi dr Vukadinović.\nFadilj Hodža je zahtevao i da se Albancima sa Kosova omoguće specijalne veze sa sunarodnicima iz Albanije. Početkom šezdesetih one su profunkcionisale pod maskom kulturne saradnje.\n- Naučnici iz Prištine i Tirane organizovali su posete i razmene, održavani su naučni skupovi, faktički albanske nacionalne manifestacije, a 40 profesora sa univerziteta u Tirani angažovano je da predaje na Univerzitetu u Prištini. Albanski intelektualci su sebe doživljavali kao nacionalne radnike i vaspitavali omladinu da bude odana samo interesima Albanaca. Državni vrh u Tirani je od pokrajinskog partijskog vrha dobijao izuzetno poverljive informacije, pa je u jednom periodu bio bolje obavešten o situaciji na KiM nego vlasti Srbije - ukazuje dr Vukadinović.\nSpecijalne veze, na kojima je Fadilj Hodža insistirao, bile su samo nastavak politike širenja ideologije velikoalbanstva koju je započela Austrougarska u 19. veku. Beč je na svaki način želeo da spreči izlazak Srbije na Jadran, pa je projektovao stvaranje nove države Albanije i njene nacije. Da bi ujedinili plemena bez kulturnog nasleđa i spomenika, austrougarski naučnici su kodifikovali zajednički jezik i napisali istoriju Albancima, koje su uverili da su "najstariji narod na Balkanu", čime je opravdan genocid nad "došljacima" Srbima. O tome svedoče reči Redžepa Mitrovice, jednog od najuticajnijih albanskih prvaka, koji je tokom 1943. i 1944. pod nemačkim pokroviteljstvom obavljao funkciju predsednika vlade Albanije: "Srbi su na Balkan došli silom, silom sa Balkana moraju otići, a kako nemaju kuda da odu, treba ih sve pobiti."\nPosle Velikog rata, pokrovitelji velikoalbanske ideje postali su italijanski fašisti i Kominternini komunisti.\n- I fašistička Italija i Kominterna videle su pretnju u postojanju velike balkanske države pod dominacijom Srba, zbog čega su podsticali i pomagali sve okolne nacionalizme. Zato su posle kraha fašizma i nacizma i uspostavljanja novog poretka albanski interesi bili zaštićeni, pošto je i Kominterna smatrala da deo Srbije treba da se pripoji Albaniji - naglašava dr Vukadinović.\nNi "demokratski Zapad" nije bio gadljiv na zločince, pa je prihvatio DŽafera Devu, vernog saradnika Abvera odgovornog za smrt velikog broja ljudi na prostoru Kosova, Ibarskog Kolašina i Raške oblasti, koji je preneo velikoalbanske ideje preko okeana.\n- Deva je u jesen 1944. poručio Albancima da se pridruže partizanima, jer će Nemačka izgubiti rat, a zatim se povukao sa nemačkim trupama. Početkom pedesetih se preselio u SAD, gde se kao vođa albanske emigracije povezao sa CIA. O njegovom uticaju svedoči referat CIA iz 1953, u kome je navedeno da je albanska nacionalna manjina bila "proganjana i ubijana" u Kraljevini Jugoslaviji, a da je u periodu od 1941. do 1944. fašistička "Kraljevina Albanija" "obezbedila ravnopravnost". U arhivu u Tirani postoji izveštaj o sastanku u Rimu, na kome je Deva uspostavio saradnju sa pokrajinskim rukovodstvom KiM. U drugom izveštaju se navodi da zapadnonemačke obaveštajne službe pomažu albansku ekstremnu emigraciju jer je krajnji cilj Nemačke da se KiM otcepi od Srbije i Jugoslavije - navodi dr Vukadinović.\nNakon Brionskog plenuma 1966, na kome je obavljena politička egzekucija najmoćnijeg srpskog komuniste Aleksandra Rankovića, došlo je do eksplozije albanskog nacionalizma, koji je u velikoj meri bio podstican od jugoslovenskog partijskog vrha radi destabilizacije Srbije.\n- Samo su se retki časni srpski funkcioneri zalagali za srpske, ili bar za jugoslovenske interese. Dobrica Ćosić je jedan od prvih i u obračunu sa Rankovićem na Brionskom plenumu on je video obračun sa Srbijom i njeno stavljanje pod prinudnu upravu. Sa istoričarom Jovanom Marjanovićem je 1968. na 14. sednici Centralnog komiteta Saveza Komunista Srbije kritikovao dezintegraciju države koju podstiču hrvatske i slovenačke komunističke vrhuške i otvorio temu politički motivisanog iseljavanja Srba sa KiM. Nakon njihovih govora, ostatak sednice protekao je u svojevrsnom linču Ćosića i Marjanovića, koji su predvodili Srbi i Crnogorci, komunisti sa KiM! Oni su upozorenje na iseljavanje Srba zbog albanskog terora proglasili lažju i velikosrpskom teorijom zavere! U arhivu Albanije sam pronašao poverljiv izveštaj za Envera Hodžu, napravljen svega četiri dana posle sednice, u kome ministar spoljnih poslova Albanije Nase obaveštava da je u toku masovno iseljavanje Srba sa KiM - kaže dr Vukadinović.\nARHIVI JOŠ NISU PROUČENI\nIAKO se SFRJ odavno raspala, njeni arhivi o KiM još nisu proučeni, jer otvaraju pitanje šta su tada radili vlastodršci u Srbiji i najuticajniji srpski komunisti u Jugoslaviji.\n- Oni su se nakon kraha svetskog komunizma deklarativno podelili na različite političke frakcije, ali ih je i dalje spajala tendencija da se osnove poretka uspostavljenog u vreme KPJ ne ugrožavaju. U tome su u velikoj meri uspeli,održavajući tabu nad istraživanjem Brozove ere i kritičkim sagledavanjem prošlosti - smatra dr Vukadinović.\nNAKON smene Aleksandra Rankovića, srpski komunisti su izgubili ne samo na nivou Jugoslavije već i na nivou Srbije i u pokrajinama koje su formalno bile u njenom sastavu.\n- Epilog tih procesa su ustavne promene 1968. i 1969, kojima je autonomija KiM 1969. uspostavljena kao svojevrsna forma albanske državnosti u Jugoslaviji i to je ostala sve do kraja osamdesetih - kaže dr Vukadinović.\n"UDARNE PESNICE" ZA ĆOSIĆA\nZA lične uvrede na račun Ćosića i Marjanovića, podgrevanje atmosfere linča i sejanje straha kod kolebljivih članova CK SKS na 14. sednici bili su zaduženi Simeon Zatezalo i Katarina Patrnogić Cica. Zatezalo je neprijateljski pitao: "Kojim argumentima i činjenicama raspolaže drug Ćosić o progonu Srba na Kosovu i Metohiji? Iz kojih izvora potiču informacije na osnovu kojih drug Ćosić izražava zabrinutost za sudbinu Srba i Crnogoraca na Kosmetu?"\nKatarina Patrnogić je kao "lažne" označila tvrdnje Ćosića i Marjanovića da je u toku iseljavanje Srba sa KiM, protivrečeći tako i nastupu Mahmuta Bakalija, koji je konstatovao iseljavanje Srba i Crnogoraca kao činjenično stanje.\nVelika Albanija dr Igor Vukadinović knjiga o KiM knjiga o Kosovu\n08:15 NJENE HITOVE PEVATE GODINAMA: Prepoznajete li našu pevačicu?\n09:12 PREDSTAVNICI RADNIKA "FIJATA" NA SASTANKU SA VUČIĆEM: Posle razgovora predsednik se obraća javnosti\n09:12 GLUMILA JE NECINU UČITELJICU: Ovako danas izgleda glumica iz "Srećnih ljudi" (FOTO)\n09:11 TUKLI BRAĆU ZBOG ZVEZDINE MAJICE: Određen pritvor N. S. I S. M. koji su izazvali incident na stajalištu u Borči


Er Srbija u plusu, ali uz obilate državne subvencije\nBiznis Autor:Maja Đurić11. avg. 201718:57 > 19:03\nPrema nedavno objavljenom finansijskom izveštaju Er Srbije, ta kompanija pozitivno posluje i imala je dobit oko 900 hiljada evra, ali uz milione evra državne pomoći. Još jednom se u javnosti otvorilo pitanje: može li nacionalni avio prevoznik da bude konkurentan bez finansijske injekcije iz budžeta?\nNacionalni avio-prevoznik Er Srbija, treću godinu za redom posluje pozitivno i u 2016. je ostvarila dobit od 900.000 evra. Tako dobre rezultate, čini se, kvari nekoliko vesti. Država je Er Srbiji dala subvencije koje su 40 puta veće od dobiti te kompanije. Ekonomski novinar Danasa, Miloš Obradović, za N1 kaže da bi bez pomoći iz budžeta, kompanija beležila samo gubitke.\n„Er Srbija čak nije uspela da napravi dobit iz poslovanja, zato što su poslovni rashodi bili veći od poslovnih prihoda. I dobit je na kraju napravila na osnovu ostalih prihoda, gde su bili neki naplaćeni penali. Tu je još zanimljivo da je Er Srbija, kao velika nacionalna kompanija, u 2016. platila poreze na dobit od svega 500.000 dinara, odnosno oko 4.000 evra“, kaže ekonomski novinar lista „Danas“ Miloš Obradović.\nDržavna pomoć Er Srbiji višestruko veća od profita\nEr Srbija u 2016. ostvarila 900.000 evra profita\n08. avg. 2017\nPlus u kasi kompanije, ipak, praćen je brojnim najavama da će se Er Srbija reogranizovati, kako bi se troškovi smanjili – od preuređenja aviona, preko naplaćivanja čekiranja na aerodromu do otpuštanja radnika.\n„Ako je kompanija svesna da bez subvencija ne bi mogla da opstane na tržištu, normalno je da pokušava da troškove svog poslovanja svede na meru koja će joj omogućiti opstanak na tržištu“, navodi ekonomski analitičar Mihailo Crnobrnja.\n„Mi vidimo, na primer, iz ovih finansijskih izveštaja, ne da je Etihad dao neki novac Er Srbiji, nego da je Er Srbija podizala kredite po vrlo visokim kamatama, u poslednje dve godine od svog partnera. Zbog čega otpušta radnike ako zarađuje?“, kaže Slobodan Georgiev, iz Balkanske istraživačke mreže.\nA otvoreno je i pitanje kako će izgledati poslovanje Er Srbije ako prestanu subvencije države? Petar Vojinović, urednik portala Tango Siix kaže da je izvesno da će subvencije biti u narednim godinama sve manje.\n„Cela priča prevelikog glamura, standarda usluge i sve ono sa početka, više ne stoji, to neće postojati i jednostavno ulazimo u ciklus preživljavanja u avio industriji, koja je jedna od najnemilosrdnijih za konkurentno poslovanje, odgovaranje konkurenciji, sve ukupno“, rekao je Petar Vojinović.\nIz Er Srbije na brojna pitanja o finansijskom poslovanju kompanije, za sada, odgovora nema. Za sada, takođe, milioni evra državne pomoći Er Srbiju štite od prinudnog sletanja.a\nbudžeter srbijaMihailo CrnobrnjaPetar VojinovićProfitSlobodan Georgiev


Portal Sarajevo-RS.com - Do kraja godine završetak gradnje 400 stambenih jedinica\nDo kraja godine završetak gradnje 400 stambenih jedinica\nnedjelja, 06 Avgust 2017 18:17\nNa prostoru opštine Istočno Novo Sarajevo trenutno stambene i poslovne objekte gradi 15 investitora.\nPrema riječima načelnika ove opštine Ljubiše Ćosića, u narednom periodu biće izgrađeno 12 stambenih i tri poslovna objekta.\nĆosić očekuje da će do kraja tekuće godine biti završena gradnja 400 stambenih jedinica, čije je gradnja ranije počela.\nIstakao je da je Hilandarska ulica trenutno najpopularnija lokacija u Istočnom Novom Sarajevu te da su sve lokacije prodate poznatim investitorima.\nĆosić je naveo da pored stambenih jedinica, u tom dijelu Istočnog Novog Sarajeva biće i rekreativnih sadržaja.\n„Predviđena je gradnja dječijeg igrališta i velikog parka koji će biti u centru naselja“, rekao je Ćosić i dodao da će se tu nalaziti i poslovni objekti.\nPored Hilandarske, gradnja stambenih objekata odvija se i u Karađorđevoj ulici, a prema riječima Ćosića, četiri privredna subjekta su izrazila želju da u Istočnom Novom Sarajevu grade proizvodne objekte.\nKada se govori o završetku infrastrukturnih projekata, uskoro bi trebalo da bude otvorena nova benzinska pumpa „Nešković osiguranje“ iz Bijeljine u Ulici Vojvode Radomira Putnika, čiji je investitor „Unis Institut“, koji osim ovog projekta radi i na izgradnji proizvodnog objekta u selu Tvrdimići na Trebeviću.\nNastavak radova na dogradnji druge faze Doma zdravlja, počeće nakon što 16. avgusta bude otvoren tender gdje će biti izabran izvođač radova.\nPrema riječima načelnika Ćosića, od 1. septembra počinje da radi novoizgrađeno obdanište, pa će i avgustu biti objavljen poziv za upis djece i prijem radnika.\nĆosić je napomenuo da su u opštini nezadovoljni veoma malim prihodom od PDV-a koji iznose oko 1.500.000 KM, pa punjenje budžeta zavisi od naplate rente i uređenja građevinskog zemljišta, zbog čega praktično opština zavisi od građevinskog sektora.\nViše iz kategorije: « Zanatska proizvodnja piva postaje hit Rekonstrukcija kanalizacione mreže na Smailovom brdu »


Energetski projekti udaljavaju BiH i Srbiju od EU – Haber.ba\nBosna i Hercegovina namjerava da uz pomoć Kine gradi termoelektranu “Tuzla 7”. To bi BiH moglo skupo da košta, pišu njemačke novine. Austrijska štampa piše o sličnom problemu u Srbiji.\nPod naslovom “Draži kineski vrabac nego evropski golub” Frankfurter Algemeine Zeitung piše o tome kako zemlje Zapadnog Balkana žele članstvo u Evropskoj uniji, ali da, dok se to ne dogodi, one rado uzimaju novac iz Pekinga.\nList podsjeća na dva skupa koji se iduće nedelje održavaju u Briselu i Dubrovniku: Samit EU-Kina u utorak (16.4.) i susret kineskog premijera Lija Kećijanga i predsjednika vlada 16 istočnoevropskih zemalja u petak (12.4), piše “Deutsche Welle“.\nFrankfurtski list ocjenjuje da oba susreta zasjenjuju vijesti da se “istočna Evropa sve više otuđuje od EU i okreće Narodnoj Republici (Kini)”. Kao primjer, navodi se izgradnja termoelektrane na ugalj “Tuzla 7”. Projekat je vrijedan 920 miliona evra, od čega dvije trećine pokriva kredit kineske državne banke Eksimbank, a jednu trećinu Elektroprivreda BiH. Parlament Federacije BiH odlučio je da dâ garancije za taj kredit vredan 614 miliona eura.\n“Zaštitnici životne sredine, finansijski stručnjaci i institucije Evropske unije smatraju da je to pogrešno. S jedne strane, Bosna i Hercegovina oslanja se na tehniku štetnu po životnu sredinu, s druge, opasno visokim garancijama ta zemlja postaje zavisna od Kine, a s treće strane, ta namjjera u suprotnosti je s propisima EU o podrškama”, naglašava Frankfurter Algemeine Zeitung.\n“Nakon provjere projekta ‘Tuzla 7’, sekretarijat Energetske zajednice smatrao je da stopostotna garancija kao državna podrška nije u skladu s pravilima EU. Ta ustanova je zato pokrenula postupak (protiv BiH) zbog kršenja ugovora.”\nFrankfurtski list prenosi i mišljenje istočnoevropske nevladine organizacije CEE Bankwatch: ” Kršenje ugovora bi moglo da odloži pristup Evropskoj uniji i da dovede do toga da evropske kreditne banke uskrate svoje energetske investicije.”\nBečki Die Standard piše o sličnom problemu u Srbiji, gdje je firmi Gastrans data dozvola za izgradnju gasovoda, što je takođe u suprotnosti s odredbama Energetske zajednice čija je članica i Srbija.\nTaj gasovod dugačak 400 kilometara trebalo bi da poveže gasovode u Bugarskoj i Mađarskoj, i tako, zaobilazeći Ukrajinu, omogući dostavljanje ruskog gasa u centralnu Evropu. “Gastrans je geopolitički osjetljiv projekat, jer on pokazuje okretanje Srbije Rusiji i predstavlja novu varijantu gasovoda Južni tok koji je već proglašen mrtvim.”\nTeme:BiH, Blok 7, energetski projekti, EU, izdvojeno, Srbija, TE Tuzla


Vesić: Đilas besan što mu je izmakao glavni plen\nTanjug 8. avgusta 2018. 14:01\nBEOGRAD – Član Predsedništva SNS Goran Vesić rekao je danas da razume reakciju šefa odborničke grupe „Savez za Srbiju“ u Skupštini Beograda Dragana Đilasa u vezi PKB-a, i da razume da je besan, jer mu je „izmakao glavni plen“ koji je trebalo da uzme dok je bio na vlasti zajedno sa svojim prijateljima tajkunima.\n„Đilas je uvek ljut kada ne može da zaradi a kada ne može da zaradi na račun države i građana tada je besan baš kao danas“, naglasio je Vesić dodajući da se najbolje vidi na primeru PKB kako Đilas pravi pare na račun građana.\n„U periodu od 2011. do 2013. godine dok je Đilas vladao PKB njegovom menadžmentu koji je došao iz firme njegovog najboljeg prijatelja tajkuna država je oprostila 6,7 milijardi dinara ili preko 55 miliona evra obaveza!? Tako je Đilas oteo 55 miliona evra novca koji pripada građanima i poklonio ga svom menadžmentu koji je doveden iz tajkunske firme da bi se taj isti menadžment zadužio kod banaka i lizing kuća za dodatnih 12 miliona evra“, objasnio je Vesić.\nOn je dodao da je Đilas, kako bi nagradio svoje “menadžere” za ovaj veliki uspeh, pred smenu sa mesta gradonačelnika doneo odluku da ovim direktorima isplati bonuse vredne više desetina hiljada evra po osobi.\nTu odluku je, kako podseća, Privremeni organ poništio.\nZa razliku od Đilasa od 2013. godine zarade zaposlenih se isplaćuju redovno i ne duguje se državi za radni staž, podseća Vesić u saopštenju povodom tvrdnje Đilasa da se PKB prodaje po duplo manjoj ceni od one kojoj je to preduzeće nuđeno na prodaju 2013. godine.\n„PKB je klasičan primer da nema tih narodnih para koje Đilas neće da potroši kako sebi ne bi obezbedio korist. Očekivao je da postane vlasnik PKB a da je tako potvrđuje i činjenica da sada, pošto je izgubio vlast i PKB, kupuje zemlju u okolini Beograda“, smatra on.\nVesić ističe da se Đilas obogatio od para građana dok je bio ministar i gradonačelnik kod Koštunice i Tadića.\n„Da je tako dovoljno je da pogledamo da je 2007. godine kada je postao ministar u Koštuničinoj vladi prijavio od imovine ženinu kuću na Dedinju, automobil SAB, 2003. godište i 70.000 evra ušteđevine. Kada je sišao sa vlasti, 2016. godine, prijavio je da samo u nekretninama ima više od 24 miliona evra. Kako je to Đilas zaradio? Od plate gradonačelnika?“, upitao je on.\nĐilas, prema njegovim rečima, treba da objasni građanima Srbije i odakle mu 50 miliona evra stečenih između 2007. i 2012. godine, sa ukupnim prihodom na svim firmama od oko 180 miliona evra.\n„Zato je Đilasovo kukanje nad sudbinom PKB u stvari kukanje nad izgubljenom sopstvenom zaradom koju je očekivao kada sa svojim tajkunima preuzme PKB. I ne interesuje Đilasa sudbina zaposlenih, to što će biti više radnih mesta i veće plate kao ni to što će PKB nuditi kvalitetnije poljoprivredne proizvode Beogradu. Nevažno je to njemu ako on na tome ne zarađuje“, naglasio je Vesić.


maglaj.net - VIJESTI - ''Gromovnici'' predstavili tradiciju Hrvata novošeherskog kraja (FOTO)\nČlanovi Hrvatskog kulturno-umjetničkog društva „Gromovnik“ iz Novog Šehera predstavljali su Bosnu i Hercegovinu na 56. Vinkovačkim jesenima, najstarijoj i najmasovnijoj smotri folklora u ovom dijelu Balkana.\nPred više od 100.000 posjetilaca nastupili su i članovi HKUD “Gromovnik“ iz Novog Šehera kao jedini predstavnici Bosne i Hercegovine. „Gromovnici“ su u subotu na Državnoj smotri folklora, prikazali tradicionalno uređenje lana uz muško-žensko pjevanje i tradicionalna kola „maglajka“ i „četverac“.\nUz dobro pripremljeni scenski nastup, oduševljena publika je burnim aplauzom nagradila nastup predstavnike BiH. U nedjelju je organizovan svečani mimohod KUD-ova vinkovačkim ulicama. Preko 3.000 aktivnih učesnika iz 80 društava je defilovalo ulicama grada prikazujući bogatstvo i raznolikost narodnih nošnji iz mjesta iz kojih dolaze. „Gromovnici“ su na najljepši način predstavili svoju kulturnu baštinu ali i cijelu Bosnu i Hercegovinu“, saopšteno je iz Društva.


NSinfo: Veliko interesovanje investitora iz Švedske za ulaganja u Srbiju i Vojvodinu - Ikea uskoro\nVeliko interesovanje investitora iz Švedske za ulaganja u Srbiju i Vojvodinu - Ikea uskoro\nPredsednik Pokrajinske vlade Igor Mirović primio je ambasadora Kraljevine Švedske\nnj.e. Jana Lundina, a nakon toga održao sastanak i sa predstavnicima švedskih preduzeća, koja uspešno posluju u Vojvodini, sa kojima je razgovarao o primeni plana privrednog razvoja u našoj pokrajini i investicijama za unapređivanje njihovog poslovanja.\nPredsednik Mirović i švedski ambasador Lundin, kojem je ovo i prva zvanična poseta Vojvodini, istakli su da se Srbija i Švedska mogu pohvaliti prijateljskim i stabilnim odnosima, čemu u prilog govori i činjenica da se ove godine obeležava 100 godina srpsko – švedskih diplomatskih odnosa i prijateljstva i saradnje dva naroda. Poznato je da dve zemlje, kroz sva dešavanja koja su obeležila 20. vek nikada nisu prekidale diplomatske odnose, a tradicija dobrih odnosa je potvrđena kroz snažnu diplomatsku aktivnost, ali i kroz ekonomsku i političku saradnju.\nPredsednik Mirović izneo je da za dve zemlje koje imaju izgrađene tako dobre odnose, godine odlične saradnje tek dolaze, podsetivši da Pokrajinska vlada u skladu sa svojim razvojnim programom, prioritete za našu pokrajinu vidi u njenom strateškom, privrednom i infrastrukturnom razvoju. Pored postojećih investicija švedskih kompanija u Srbiji i Vojvodini, i planirane razvojne pomoći, Mirović je izneo i važnost saradnje u projektima koji se odnose na zaštitu životne sredine. Sagovornici su u tom kontekstu, pomenuli i projekte Velikog bačkog kanala, regionalnih deponija, kao projekat vodosnabdevanja u Banatu, čija realizacija je od vitalnog značaja za ovo područje.\nAmbasador Lundin, koji je izneo da postoji veliko interesovanje investitora iz Švedske za ulaganja u Srbiju i Vojvodinu, naveo je da aktivna saradnja između naših zemalja bitna s aspekta ekonomske i političke stabilnosti. Tome u prilog izneo je i to što „Ikea“ uskoro otvara veliki tržni centar u Beogradu, što je i put za dolazak novih investitora iz Švedske. Ambasador Lundin istakao je da planirana pomoć Švedske za ovu godinu, namenjena razvojnim projektima u Srbiji, iznosi 10 miliona evra.\nU drugom delu razgovora sa uspešnim švedskim privrednicima u Vojvodini, kojem su prisustvovali i potpredsednik Pokrajinske vlade Đorđe Milićević, pokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić i direktorka Razvojne agencije Vojvodine Nataše Pavićević Bajić, predsednik Mirović najavio je predstojeće aktivnosti RAV, čiji podsticaji će korisnicima biti na raspolaganju već početkom juna.\nPredsednik Mirović istakao je ovom prilikom da će Razvojna agencija Vojvodine, u okviru svojih aktivnosti, imati dodatne podsticajna razvojna sredstva, namenjena postojećim privrednicima za unapređivanje poslovanja i inoviranje tehnološkog procesa. Kako je Nataša Pavićević Bajić potvrdila, reč je o bespovratnim podsticajnim sredstvima, uz odgovarajuća obezbeđenja, kojim će se pomoći razvoj firmi, koje već posluju na zdravim i stabilnim osnovama.\nPredstavnici preduzeća „Unimet“ iz Kaća, koje se bavi proizvodnjom mašinskih elemenata i jedan je od najvećih izvoznika za Švedsku iz Srbije, potom preduzeća „INTEC“ Novi Sad čije poslovanje je vezano za IT rešenja i „Stoldeman“ iz Temerina koje se bave distribucijom metala i plastike, izneli su višegodišnja iskustva u svom poslovanju, koje se odvija uz pomoć kapitala kompanija iz Švedske. Najznačajnije potrebe izneli su po pitanju kadra koji se obrazuje u srednjim stručnim školama, kao i ostvarivanja bolje saradnje sa lokalnim samoupravama.\nNa sastanku je dogovoreno da u što skorijem periodu bude održan sastanak predstavnika ovih firmi i svih 45 vojvođanskih lokalnih samouprava, radi sagledavanja razvojnih potreba naše pokrajine i njihovog efikasnijeg planiranja, koje će podržati Pokrajinska vlada i nadležni sekretarijati.\n... ap vojvodina, ekonomija, evropa, investicije, Novi Sad, srbija, ulaganje


Cicović: Građani Srpske će biti obaviješteni o primanju treće doze u Srbiji - Glas Srpske\nSrna 21.10.2021 18:25\nBEOGRAD - Svi građani Republike Srpske koji su u Srbiji primili prvu i drugu dozu vakcine protiv virusa korona, ovih dana će biti obaviješteni na koji način mogu primiti i treću dozu, rekao je šef Predstavništva Republike Srpske u Srbiji Mlađen Cicović.\nOn je naveo da je ova informacija potvrđena Predstavništvu Republike Srpske iz kabineta premijera Srbije Ane Brnabić.\n"Informacija će im stići na mobilni telefon ili mejl koji su ostavili kod prijave za vakcinu", rekao je Cicović.\nOn je istakao da je Srbija još jednom pokazala svoj odnos prema svim situacijama i problemima u Republici Srpskoj, pa tako i na ovaj način, omogućavanje da državljani Srpske i treću dozu mogu primiti u Srbiji, dovoljno govori i o odnosu prema Republici Srpskoj.\n"To što je Srbija pomogla svima u regionu u riješavanju problemima koje je nametnuo virus korona, dovoljno govorio i o njenoj regionalnoj svjesnosti i podršci da svi provodimo epidemiološke mjere, prije svega da svi vakcinišemo što više svojih građana", rekao je Cicović.\n07. 12. 2021 21:00\n07. 12. 2021 19:22\nRegistrovano 1.884 novih slučajeva zaraze, preminulo 40 pacijenata\nSelaković i Klokić potpisali memorandum o saradnji u oblasti diplomatskog obrazovanja\nVučić: Nisam naivan, znam da je cilj organizatora protesta moja glava\nKecmanović: Istorijski značaj predstojeće posebne sjednice parlamenta Srpske\nSelaković: Srbija nastavlja da podržava Republiku Srpsku